qundao/data-zh-poetry huggingface dataset:
邯郸才人嫁为厮养卒妇
作者：刘基
朝代：明
体裁：乐府曲辞

邯郸有才人，艳色如朝霞。嫁作厮养妇，云鬓埋泥沙。忆昔赵王全盛日，夜夜绮筵张宝瑟。中山美酒盈羽觞，一笑黄金满千镒。繁华过眼如转蓬，故宫禾黍秋芃芃。明珠白璧走函谷，坠簪遗珥空悲风。人生最苦是衰老，白首无归向谁道。荜门夜永月光寒，卧听驽骀龁枯草。
邯郸才人嫁为厮养卒妇
作者：刘基
朝代：明

邯郸有才人，艳色如朝霞。嫁作厮养妇，云鬓埋泥沙。忆昔赵王全盛日，夜夜绮筵张宝瑟。中山美酒盈羽觞，一笑黄金满千镒。繁华过眼如转蓬，故宫禾黍秋芃芃。明珠白璧走函谷，坠簪遗珥空悲风。人生最苦是衰老，白首无归向谁道。荜门夜永月光寒，卧听骀驽龁枯草。
郑同夫饯别图诗
作者：刘基
朝代：明

江上潮始白，林端霞半紫。微风扬归帆，红叶映行子。芳醪耻金樽，清歌犹在耳。马鸣不见人，愁来若流水。
郑同夫饯别图诗
作者：刘基
朝代：明
体裁：古风

江上潮始白，林端霞半紫。微风飏归帆，红叶映行子。芳醪耻金樽，清歌犹在耳。马鸣不见人，愁来若流水。
醉花阴
作者：刘基
朝代：明
体裁：词

楼外斜阳低半树，虽好难留住。树里有鸣蝉，似诉中情，哽咽风前语。碧云不见蓬莱路，青鸟今何处。莫更倚阑干，愁上心头，无计推他去。
醉花阴·夏日
作者：刘基
朝代：明
体裁：词

溽暑炊人肌骨软，梦绕南柯远。惊起却依然，碧树连天，风雨溪山晚。人闲巳自成疏懒，事往谁能挽。去去紫芝翁，白石清泉，日夜青苔满。
醉落魄
作者：刘基
朝代：明
体裁：词

东风太恶，夜来尽把花吹落。馀寒燕子乌衣薄，对语空梁，似叹人离索。江山满眼今非昨，无情芳草年年绿。雾云不见辽东鹤，野鸟声声，只叫思归乐。
采桑子
作者：刘基
朝代：明
体裁：词

雁来不带天边信，莫上高楼。新月如钩。一度看来一度愁。人间无限伤心事，覆水难收。风叶飕飕。只是商量断送秋。
采莲歌
作者：刘基
朝代：明

十三女儿白似脂，向人学得做娇痴。折得白莲头上插，苧罗山下赛西施。十五女儿花正开，随群逐伴采花回。浓妆比似花娇艳，引得黄蜂队队来。采得红莲爱白莲，双桡快转怕人先。争知要紧翻成慢，菱叶中间绊却船。芍药争春衒彩霞，芙蓉秋尽却荣华。有色有香兼有实，百花都不似莲花。女伴相随出芰荷，并船比较采莲多。抬头忽见游人过，棹入菰蒲水拍波。晚凉风定却回船，望见新月在天边。放下荷花深深拜，翻身忙整翠花钿。
采莲歌·其一
作者：刘基
朝代：明
体裁：乐府曲辞

十三女儿白似脂，向人学得做娇痴。折得白莲头上插，苧罗山下赛西施。
采莲歌·其三
作者：刘基
朝代：明
体裁：乐府曲辞

采得红莲爱白莲，双桡快转怕人先。争知要紧翻成慢，菱叶中间绊却船。
采莲歌·其二
作者：刘基
朝代：明
体裁：乐府曲辞

十五女儿花正开，随群逐伴采花回。浓妆比似花娇艳，引得黄蜂队队来。
采莲歌·其五
作者：刘基
朝代：明
体裁：乐府曲辞

女伴相随出芰荷，并船比较采莲多。抬头忽见游人过，棹入菰蒲水拍波。
采莲歌·其六
作者：刘基
朝代：明
体裁：乐府曲辞

晚凉风定却回船，望见新月在天边。放下荷花深深拜，翻身忙整翠花钿。
采莲歌·其四
作者：刘基
朝代：明
体裁：乐府曲辞

芍药争春衒彩霞，芙蓉秋尽却荣华。有色有香兼有实，百花都不似莲花。
重用韵答严上人（二首）
作者：刘基
朝代：明

江水东流西日微，闲身不系独何依。尘埃爽飒枯蓬鬓，霜露凄凉破衲衣。百粤雨余山翠合，三韩云净海青飞。沧溟自古通天汉，梦绕黄姑织女机。
重用韵荅严上人
作者：刘基
朝代：明

坐见风霜百草疏，却怜光景渐消除。萍蓬飘荡三年客，松菊荒凉五亩居。陋巷苍苔封蚁垤，空庭黄叶带虫书。江枫恰似知人意，强学芳菲二月初。江水东流西日微，闲身不系独何依。尘埃爽飒枯蓬鬓，霜露凄凉破衲衣。百粤雨馀山翠合，三韩云净海青飞。沧溟自古通天汉，梦绕黄姑织女机。
重用韵荅严上人·其一
作者：刘基
朝代：明
体裁：七言律诗

坐见风霜百草疏，却怜光景渐消除。萍蓬飘荡三年客，松菊荒凉五亩居。陋巷苍苔封蚁垤，空庭黄叶带虫书。江枫恰似知人意，强学芳菲二月初。
重用韵荅严上人·其二
作者：刘基
朝代：明
体裁：七言律诗

江水东流西日微，闲身不系独何依。尘埃爽飒枯蓬鬓，霜露凄凉破衲衣。百粤雨馀山翠合，三韩云净海青飞。沧溟自古通天汉，梦绕黄姑织女机。
重阳日使者持诏用韵柬石末公
作者：刘基
朝代：明
体裁：七言律诗

中元悲断羲和报，九日欢迎诏使来。紫禁羽林分垒壁，清秋辰极照中台。愿从黄石明三略，莫使诗人赋七哀。蚁垤牛涔休沸荡，泰山乔岳甚崔嵬。
野田黄雀行
作者：刘基
朝代：明
体裁：乐府曲辞

野田雀，觜啄啄，朝食山下禾，暮食山上粟。千百为群丛薄里，忽然惊飞若蜂起。飞飞却落稻田中，众口齐啄稻为空。农夫力田望秋至，沐雨梳风尽劳瘁。王租未了私债多，况复尔辈频经过。野田雀鹰隼，高翔不汝击，农夫田父愁何极！
野行偶见红树怅然有感呈石末公
作者：刘基
朝代：明
体裁：七言律诗

红树伤心夕照前，漫山映水为谁妍。树当摇落人尤惜，人自忧愁树不怜。九译未通青鸟使，四郊犹涨绿林烟。野夫病足思休息，藉草栖橧拟晏眠。
金人捧露盘
作者：刘基
朝代：明
体裁：词

水如蓝，山如黛，草如丝。正去年、双燕来时。衡门昼掩，日长惟有睡相宜。午风吹破，北窗梦、檐影参差。李花开，梅花谢，榴花放，杏花稀。枉教人、两鬓霜垂。凭阑伫立，空将愁眼盻斜晖。断云迢递，趁征雁、直到天涯。
金碧山水图
作者：刘基
朝代：明
体裁：古风

武陵桃源今有无，展画浑如梦中见。青螺作山绡作云，白日苍茫暧芳甸。雄梁跨壑矫脩虹，走瀑悬崖激飞电。紫凤霄鸣梧树枝，青鵻晓啄桃花片。鸟啼长是艳阳时，草色宁随霜雪变。衣冠尚存周典则，租税不输秦郡县。山中肉芝美堪食，涧底石泉清可咽。安得此地结茅屋，寄书漫托双飞燕。
金钱子·五月五日作
作者：刘基
朝代：明
体裁：词

云淡风微，江雨欲来还去。倚阑干、鬓霜千缕。白水青芜，是征鸿归处。望尽天涯，夕阳犹在深深树。艾叶榴花，又上阿谁门户。悄空梁、燕雏自语。王谢亭台，杳不知何许。独立苍茫，乱鸦啼、满城钟鼓。
钓竿
作者：刘基
朝代：明
体裁：乐府曲辞

斫竹作钓竿，抽茧作钓丝。沧洲日暖波涟漪，绿蒲茸茸柳叶垂，钩纤饵香鱼不知。石鳞激水溪毛动，玉燕回翔竿尾重。大鱼入馔腮颊红，小鱼却放渊沄中。更祝小鱼知我意，长逝深潭莫贪饵。
钟山作十二首
作者：刘基
朝代：明

紫桂吹香媚小山，月华的皪满林间。坐来凉气生虚室，知是山云作雨还。松露滴阶星在天，草虫相吊响如弦。宝公塔上西风急，半夜林鸦不得眠。九月江南叶未黄，空山松柏夜深凉。玄蝉且莫催徂景，留取幽兰作晚香。玄武湖中草自秋，石头城下水长流。繁华过眼成今古，更与牛羊竞一丘。春去秋来荣复衰，花残叶落总堪悲。谁能句曲山中去，乞取茅君一虎骑。北斗阑干夜未央，钟残虚牖出天香。佛灯相对坐宵寂，坠露满林生白光。一炷清香一卷经，世间无事是山僧。何须更卓飞空钖，长使时人恨不能。月落山空雾未开，风生咆虎响如雷。树头惊鹊相呼起，欲下还飞一百回。白雁萧萧柿叶红，野花开尽六王宫。空馀一道秦淮水，著意西流竟向东。策杖登山信早凉，山花涧草总能香。扪萝抱水归来倦，不扫苍苔卧石床。袅袅西风散白蘋，冥冥落日起黄尘。青娥不分秋容寂，故染枫林似老人。槁叶含风弹夜弦，蟪蛄凄唳荅寒蝉。鸡鸣埭上繁华子，莫向秋霜惜盛年。
钟山作十二首·其一
作者：刘基
朝代：明
体裁：七言绝句

紫桂吹香媚小山，月华的皪满林间。坐来凉气生虚室，知是山云作雨还。
钟山作十二首·其七
作者：刘基
朝代：明

一炷清香一卷经，世间无事是山僧。何须更卓飞空钖，长使时人恨不能。
钟山作十二首·其七
作者：刘基
朝代：明
体裁：七言绝句

一炷清香一卷经，世间无事是山僧。何须更卓飞空锡，长使时人恨不能。
钟山作十二首·其三
作者：刘基
朝代：明
体裁：七言绝句

九月江南叶未黄，空山松柏夜深凉。玄蝉且莫催徂景，留取幽兰作晚香。
钟山作十二首·其九
作者：刘基
朝代：明
体裁：七言绝句

白雁萧萧柿叶红，野花开尽六王宫。空馀一道秦淮水，著意西流竟向东。
钟山作十二首·其二
作者：刘基
朝代：明
体裁：七言绝句

松露滴阶星在天，草虫相吊响如弦。宝公塔上西风急，半夜林鸦不得眠。
钟山作十二首·其五
作者：刘基
朝代：明
体裁：七言绝句

春去秋来荣复衰，花残叶落总堪悲。谁能句曲山中去，乞取茅君一虎骑。
钟山作十二首·其八
作者：刘基
朝代：明
体裁：七言绝句

月落山空雾未开，风生咆虎响如雷。树头惊鹊相呼起，欲下还飞一百回。
钟山作十二首·其六
作者：刘基
朝代：明
体裁：七言绝句

北斗阑干夜未央，钟残虚牖出天香。佛灯相对坐宵寂，坠露满林生白光。
钟山作十二首·其十
作者：刘基
朝代：明
体裁：七言绝句

策杖登山信早凉，山花涧草总能香。扪萝抱水归来倦，不扫苍苔卧石床。
钟山作十二首·其十一
作者：刘基
朝代：明
体裁：七言绝句

袅袅西风散白蘋，冥冥落日起黄尘。青娥不分秋容寂，故染枫林似老人。
钟山作十二首·其十二
作者：刘基
朝代：明
体裁：七言绝句

槁叶含风弹夜弦，蟪蛄凄唳荅寒蝉。鸡鸣埭上繁华子，莫向秋霜惜盛年。
钟山作十二首·其四
作者：刘基
朝代：明
体裁：七言绝句

玄武湖中草自秋，石头城下水长流。繁华过眼成今古，更与牛羊竞一丘。
钧天乐
作者：刘基
朝代：明
体裁：乐府曲辞

君不见天穆之山二千仞，天帝所以觞百灵。三嫔不下两龙去，九歌九辩归杳冥。我忽乘云梦轻举，身骑二虹臂六羽。指挥开明辟帝关，环佩泠泠曳风雨。明月照我足，倒影摇云端。参差紫鸾笙，响震瑶台寒。我欲听之未敢前，空中接引皆神仙。烟挥雾霍不可测，翠葩金叶光相射。鲸钟虎簴铿鸿濛，撼昆崙兮殷崆峒。扬天桴兮伐河鼓，咸池波兮析木风。遂升泰阶朝玉帝，侧身俯伏当琼陛。讯曰太极拆裂为乾坤，纷纷枝叶皆同根。胡为妄生水火金木土，自使激搏相熬煎？臣闻三皇前，群物咸熙熙，众子戴一父，皞皞无偏私。忽然元气自荡潏，变换白黑分贤痴。蚩尤与黄帝，从此兴戈矛。流毒万万古，争夺无时休。骨肉自残贼，帝心至仁能不忧？帝不答，臣心迷。风师咆哮虎豹怒，银汉汹涌天鸡啼。飙轮撇捩三岛过，海水尽是青玻璃。神奔鬼怪惕惊起，遗音沨沨犹在耳。梦耶游耶不可知，但见愁云漠漠横九疑。
钧天乐
作者：刘基
朝代：明

君不见天穆之山二千仞，天帝所以觞百灵。三嫔不下两龙去，九歌九辩归杳冥。我忽乘云梦轻举，身骑二虹臂六羽。指挥开明辟帝关，环佩泠泠曳风雨。明月照我足，倒影摇云端。参差紫鸾笙，响震瑶台寒。我欲听之未敢前，空中接引皆神仙。烟挥雾霍不可测，翠葩金叶光相射。鲸钟虎虡铿鸿蒙，撼昆仑兮殷崆峒。扬天桴兮伐河鼓，咸池波兮析木风。遂升泰阶朝玉帝，侧身俯伏当琼陛。讯曰太极折裂为乾坤，纷纷枝叶皆同根。胡为妄生水火金木土，自使激搏相熬煎？臣闻三皇前，群物咸熙熙，众子戴一父，皞皞无偏私。忽然元气自荡潏，变换白黑分贤痴。蚩尤与黄帝，从此兴戈矛。流毒万万古，争夺无时休。骨肉自残贼，帝心至仁能不忧？帝不答，臣心迷。风师咆哮虎豹怒，银汉汹涌天鸡啼。飚轮撇捩三岛过，海水尽是青玻璃。神奔鬼怪惕惊起，遗音鸑鸑犹在耳。梦耶游耶不可知，但见愁云漠漠横九疑。
钱塘怀古得吴字
作者：刘基
朝代：明
体裁：五言排律

泽国繁华地，前朝旧此都。青山弥百粤，白水入三吴。艮岳销王气，坤灵肇帝图。两宫千里恨，九子一身孤。设险冯天堑，偷安负海隅。云霞行殿起，荆棘寝园芜。币帛敦和议，弓刀抑武夫。但闻当守奏，不见立庭呼。鬼蜮昭华衮，忠良赐属镂。何劳问社稷，且自作欢娱。粳稻来吴会，鱼鼋出具区。至尊巍北阙，多士乐西湖。鹢首驰文舫，龙鳞舞绣襦。暖波摇襞积，凉月浸氍毹。紫桂秋风老，红莲晓露濡。巨螯擎拥剑，香饭漉雕胡。蜗角乾坤大，鳌头气势殊。秦庭迷指鹿，周室叹瞻乌。玉马违京辇，铜驼掷路衢。含容天地广，养育羽毛俱。橘柚驰包贡，涂泥赋上腴。断犀埋越棘，照乘走隋珠。吊古江山在，怀今岁月逾。鲸鲵空渤澥，歌咏巳唐虞。鸱革愁何极，羊裘钓不迂。征鸿暮南去，回首忆莼鲈。
钱塘怀古得吴字
作者：刘基
朝代：明

泽国繁华地，前朝旧此都。
青山弥百粤，白水入三吴。
艮岳销王气，坤灵肇帝图。
两宫千里恨，九子一身孤。
设险冯天堑，偷安负海隅。
云霞行殿起，荆棘寝园芜。
币帛敦和议，弓刀抑武夫。
但闻当守奏，不见立庭呼。
鬼蜮照华衮，忠良赐属镂。
何劳问社稷，且自作欢娱。
粳稻来吴会，鱼鼋出具区。
至尊巍北阙，多士乐西湖。
鹢首驰文舫，龙鳞舞绣襦。
暖波摇襞积，凉月浸氍毹。
紫桂秋风老，红莲晓露濡。
巨螯擎拥剑，香饭漉雕胡。
蜗角乾坤大，鳌头气势殊。
秦庭迷指鹿，周室叹瞻乌。
玉马违京辇，铜驼掷路衢。
含容天地广，养育羽毛俱。
橘柚驰包贡，涂泥赋上腴。
断犀埋越棘，照乘走隋珠。
吊古江山在，怀今岁月逾。
鲸鲵空渤枌，歌咏已唐虞。
鸱革愁何极，羊裘钓不迂。
征鸿暮南去，回首忆莼鲈。
钱塘遣怀
作者：刘基
朝代：明

江风吹浪雨冥冥，云暗春山雾压城。箭镞不随钱氏化，黍苗还向宋陵生。海门潮击千年恨，渔浦帆开万里情。昔日繁华总徂谢，苍茫流水乱蛙鸣。
钱王箭头篇
作者：刘基
朝代：明
体裁：古风

鸱夷遗魂拗馀怒，欲取吴山入江去。雷霆劈地水群飞，海门扶胥没氛雾。英雄一怒天可回，肯使赤子随鲛鲐。指挥五丁发神弩，鬼物辟易腥风开。三百年来人事改，涛落沙平箭空在。石梁饮羽未足誇，蜀国三犀漫欺绐。近闻黄河水乱流，青徐一半悲鱼头。安得壮士斡地轴，为拯斯民涂炭忧。
铃山龙泉
作者：刘基
朝代：明

兹山近南服，胜迹冠朱方。石骨入海眼，地脉通混茫。金精孕清淑，水德融嘉祥。寒含六月冰，润浃九里长。鲸腮狎猎起，虎只呿呀张。发窦既窈窕，流渠遂汪洋。洞彻瑩玉鉴，锵鸣合宫商。静含玄机妙，动见大智藏。养德君子类，膏物农夫望。野僧向我言，其功殊匪常。饮之祛百邪，能使俗虑忘。漱咽入灵府，喉舌生清香。爽淅动毛发，飘忽凌风翔。何当扬湛冽，尽洗贪浊肠。
铃山龙泉
作者：刘基
朝代：明
体裁：古风

兹山近南服，胜迹冠朱方。石骨入海眼，地脉通混茫。金精孕清淑，水德融嘉祥。寒含六月冰，润浃九里长。鲸腮狎猎起，虎只呿呀张。发窦既窈窕，流渠遂汪洋。洞彻莹玉鉴，锵鸣合宫商。静含玄机妙，动见大智藏。养德君子类，膏物农夫望。野僧向我言，其功殊匪常。饮之祛百邪，能使俗虑忘。漱咽入灵府，喉舌生清香。爽淅动毛发，飘忽凌风翔。何当扬湛冽，尽洗贪浊肠。
铜爵台
作者：刘基
朝代：明

高台突兀连苍穹，中有艳质如花红。君王巳作西陵土，穗帷王座空秋风。向陵舞罢寒月白，苍狐夜啼松泪滴。冢中枯骨宁有知，翠袖珠袍为谁色。当其奋臂谯许间，手挥群雄如刈菅。横矛赋诗逞豪杰，猛气可以移南山。宁知暮年壮心死，遗教但闻令卖履。唏嘘涕泣儿女态，遗臭至今犹未已。君不见永安宫中顾命时，天下英雄人得知。
铜爵台
作者：刘基
朝代：明
体裁：乐府曲辞

高台突兀连苍穹，中有艳质如花红。君王巳作西陵土，繐帷王座空秋风。向陵舞罢寒月白，苍狐夜啼松泪滴。冢中枯骨宁有知，翠袖珠袍为谁色。当其奋臂谯许间，手挥群雄如刈菅。横矛赋诗逞豪杰，猛气可以移南山。宁知暮年壮心死，遗教但闻令卖履。唏嘘涕泣儿女态，遗臭至今犹未已。君不见永安宫中顾命时，天下英雄人得知。
锦堂春
作者：刘基
朝代：明
体裁：词

鹊噪轻阴乍霁，鸠呜冷雨还来。不知春到多时了，浑未见花开。老景夕阳有限，华年逝水无回。相思一夜兰膏歇，清泪滴琼瑰。
长安有狭邪行
作者：刘基
朝代：明
体裁：乐府曲辞

大道坦荡荡，狭路能摧车。大道少人行，狭路争走趋。狭路险以捷，大道平而迂。所以狭路间，叠足不惮劬。嶒崚磨为光，窊坳辗成渠。峻滑无涩踵，攀缘有牵裾。騧骊踠蹄踸，仆从赪肩呼。清霜晨入袂，白露夜沾襦。扰扰极追奔，营营竞须臾。穷通乃定命，得丧岂异途。君子遵义路，诡御非吾驱。灭趾祸难悔，素履戒匆踰。那能恸阮籍，何用泣扬朱。长安有狭邪，虽捷焉所如。
长安道
作者：刘基
朝代：明
体裁：乐府曲辞

长安道，送尽芳菲到枯槁。人生衰盛苦不常，何异长安道傍草。汉家将军初拜官，门前上客车班班。一朝世衰烟燄歇，车轮无声马蹄绝。明年有诏封冠军，依旧车马来如云。
长平戈头歌
作者：刘基
朝代：明
体裁：古风

长平战骨烟尘飘，岁久遗戈金不销。野人耕地初拾得，土花渍出珊瑚色。邯郸小儿强解事，枉使泥沙埋利器。四十万人非少弱，勇怯贤愚一朝弃。阴坑血冷秋复春，朽壤食尽苍蛇鳞。湮沦长愧杜邮剑，废坠空忆桩喉人。故垒中宵鬼神入，云愁月暗戈应泣。呜呼，当时岂无牧与颇，戈乎不遇可柰何！
长松梢
作者：刘基
朝代：明
体裁：乐府曲辞

长松梢，青拂天。岁暮商飙急，寒苦令人怜。阴崖有朴樕，生在荆棘下。霜凋荆棘叶，网缀如檐瓦。春风破冰冻，劲绿不曾赭。祸福相倚伏，岂不在所招。宁为朴樕茎，莫作长松梢。
长歌续短歌
作者：刘基
朝代：明
体裁：乐府曲辞

短歌调促情苦悲，长歌引愁无绝期。短声欲尽长声续，似是荆山人泣玉。悲哉荆山泣玉人，但知贵玉不贵身。纵令哭尽歌堪听，何异春花委路尘。古称悲歌可当哭，伤心如中金石镞。更不必听蔡琰笳，又不必听渐离筑。长歌飘扬彻九天，短歌呜咽入九泉。徒言歌哭两情异，谁知歌声尤可怜。
长歌行
作者：刘基
朝代：明
体裁：乐府曲辞

秋夜夜长月照轩，梦见天神与我言。眶灵循环周四垣，四时迭代成寒温。枯荣生杀相为根，我于万物何怨恩。生丁其时命所存，六淫汹涌无键阍。由其弗约离其魂，春葩敷披夏实繁。外美中瘁谁能扪，风霜涸寒肃不骞。纳华状真归本元，扫涤浮秽夫何冤。我今语女开女昏，生生杀杀无穷源。敛女旨蓄守女门，扶桑赫赫升朝暾。
长相思
作者：刘基
朝代：明
体裁：词

桃花开，李花开，小白长红越女腮，春风巧剪裁。蜂徘徊，蝶徘徊，饮遍清香未肯回，莫教飘绿苔。
长相思
作者：刘基
朝代：明
体裁：词

烟茫茫，草茫茫，人去人来来去忙，沧江空夕阳。凫飞翔，雁飞翔，天路冥冥川路长，月明芦苇凉。
长相思
作者：刘基
朝代：明

长相思，在瀛洲，蓬莱之山忽沉浮，弱水无风亦倒流。鲸鱼一吸吞九牛，旋渊呀呷鸣其喉。青鸟飞去天悠悠，嗟我欲往徒离忧。长相思，在苍梧，九疑愁云隔明都，湘神泪滴湘水枯。冥冥雾雨啼短狐，枫林沉阴天色晡。凤皇不食鸱鸮呼，嗟我欲往空长吁。长相思，在昆仑，黄河怒浪訇天门，天开石裂龙骏奔。羲和县车光未暾，岷峨云埋蜀帝魂。流沙千仞沉轓辕，嗟我欲往难穷源。长相思，在玄冥。寒门六月天雨冰，天关冻折天柱倾。女娲鍊石补未成，石鳞迸落如流星。龟蛇上诉愁帝青，嗟我欲往劳心形。
长相思
作者：刘基
朝代：明
体裁：乐府曲辞

长相思，妾在天南君在北，红颜未必无人知。葑菲不羡君王食，相思迢迢隔天河，长夜不眠愁柰何。欲凭魂梦到君所，君门九重虎豹多。长相思，向谁道？凉风日夕吹桂枝，可惜馨香暗中老。
长相思
作者：刘基
朝代：明
体裁：词

雁南归，人未归，寒信先来家信迟，容颜只镜知。晓风微，晓星稀，正是愁阑欲睡时，邻鸡莫要啼。
长相思
作者：刘基
朝代：明
体裁：词

霜华清，月华清，清逼衾裯冷似冰，那堪砧杵声。鸡巳鸣，钟又鸣，天若于人还有情，如何不肯明。
长相思
作者：刘基
朝代：明
体裁：词

风飕飕，雨飕飕，风雨凄凄若九秋，酿成千斛愁。花事休，春事休，漫把花枝插满头，劝春须少留。
长相思·其一
作者：刘基
朝代：明
体裁：乐府曲辞

长相思，在瀛洲，蓬莱之山忽沉浮，弱水无风亦倒流。鲸鱼一吸吞九牛，旋渊呀呷鸣其喉。青鸟飞去天悠悠，嗟我欲往徒离忧。
长相思·其三
作者：刘基
朝代：明
体裁：乐府曲辞

长相思，在昆仑，黄河怒浪訇天门，天开石裂龙骏奔。羲和县车光未暾，岷峨云埋蜀帝魂。流沙千仞沉轓辕，嗟我欲往难穷源。
长相思·其二
作者：刘基
朝代：明
体裁：乐府曲辞

长相思，在苍梧，九疑愁云隔明都，湘神泪滴湘水枯。冥冥雾雨啼短狐，枫林沉阴天色晡。凤皇不食鸱鸮呼，嗟我欲往空长吁。
长相思·其四
作者：刘基
朝代：明
体裁：乐府曲辞

长相思，在玄冥。寒门六月天雨冰，天关冻折天柱倾。女娲鍊石补未成，石鳞迸落如流星。龟蛇上诉愁帝青，嗟我欲往劳心形。
长相思·嘉兴道中
作者：刘基
朝代：明
体裁：词

草青青，麦青青，草穗高低麦穗平，黄花相间明。山禽鸣，水禽鸣，禽鸟与人同有情，不堪闻此声。
长相思·晚兴
作者：刘基
朝代：明
体裁：词

晚风清，晚云轻，雨意将成又不成，断霞天际明。旧恨盈，新恨生，立到楼头河汉倾，无人知此情。
长相思·长相思
作者：刘基
朝代：明
体裁：乐府曲辞

长相思，在沅湘，九疑之山郁苍苍。青天荡荡林木暗，落日虎啸风飞扬，欲往从之水无航。仲尼有德而不用，孟轲竟死于齐梁。松柏摧折桂生蠹，但见荆棘如山长。长相思，断人肠。
长门怨
作者：刘基
朝代：明
体裁：乐府曲辞

不学周南咏小星，空悲玉殿锁娉婷。黄金漫买相如赋，犹胜无辜送掖庭。
长门怨
作者：刘基
朝代：明
体裁：乐府曲辞

白露下玉除，风清月如练。坐看池上萤，飞入昭阳殿。
门有车马客行
作者：刘基
朝代：明

门有车马客，云是故乡人。执手前借问，乡语知情真。自云别故乡，观光京国尘。经商涉代北，薄宦往西秦。绣凤锦鸳鸯，金鞍紫骐驎。结交贵公卿，出入拥众宾。剧孟气方锐，郭解家不贫。但见三春花，宁思秋露晨。断蓬失其根，风沙欻漂沦。前途塞虎狼，故里荒荆榛。昔为横海鲸，今为涸辙鳞。话言未及竟，涕泪各盈巾。居家倚骨肉，出家倚交亲。何当在异县，见此旧里邻。园蔬如蜜甘，市酒若醴醇。悲欢且弃置，生死同苦辛。短歌有深情，情深难具陈。
门有车马客行
作者：刘基
朝代：明
体裁：乐府曲辞

门有车马客，云是故乡人。执手前借问，乡语知情真。自云别故乡，观光京国尘。经商涉代北，薄宦往西秦。绣凤锦鸳鸯，金鞍紫骐驎。结交贵公卿，出入拥众宾。剧孟气方锐，郭解家不贫。但见三春花，宁思秋露晨。断蓬失其根，风沙歘漂沦。前途塞虎狼，故里荒荆榛。昔为横海鲸，今为涸辙鳞。话言未及竟，涕泪各盈巾。居家倚骨肉，出家倚交亲。何当在异县，见此旧里邻。园蔬如蜜甘，市酒若醴醇。悲欢且弃置，生死同苦辛。短歌有深情，情深难具陈。
闺词
作者：刘基
朝代：明

戎马关山隔，空闺鬓发华。将何寄消息，江树总无花。昨夜三更梦，分明见所思。觉来惊枕席，心迹两相疑。塞雁南还北，江潮西复东。佳人不可见，霜雪万山空。剔却灯花蕊，从教污翠钿。几回虚报喜，误妾不成眠。小小雍渠鸟，双双入画楼。楼中人怨别，爱尔不知愁。欲寄音书去，书成乏便邮。持书上楼望，泪洒鹔鹴裘。
闺词·其三
作者：刘基
朝代：明
体裁：乐府曲辞

塞雁南还北，江潮西复东。佳人不可见，霜雪万山空。
闺词·其二
作者：刘基
朝代：明
体裁：乐府曲辞

昨夜三更梦，分明见所思。觉来惊枕席，心迹两相疑。
闺词·其五
作者：刘基
朝代：明
体裁：乐府曲辞

小小雍渠鸟，双双入画楼。楼中人怨别，爱尔不知愁。
闺词·其六
作者：刘基
朝代：明
体裁：乐府曲辞

欲寄音书去，书成乏便邮。持书上楼望，泪洒鹔鹴裘。
闺词·其四
作者：刘基
朝代：明
体裁：乐府曲辞

剔却灯花蕊，从教污翠钿。几回虚报喜，误妾不成眠。
闺词（二首）
作者：刘基
朝代：明
体裁：乐府曲辞

戎马关山隔，空闺鬓发华。将何寄消息，江树总无花。
闻猿有感
作者：刘基
朝代：明
体裁：七言律诗

猿响秋山夜句阑，白云如雪拥林端。钟仪楚奏难成调，蔡琰胡笳欲罢弹。泽魁离骚馀怨恨，巴东涕泪想汎澜。唯应华表归来鹤，明月清风共岁寒。
闻盗过界首季君山甫亦蒙访及以诗唁之
作者：刘基
朝代：明

妖星何故犯奎躔，鹤上云霄鲤入渊。寇退喜闻曾子反，书焚尚赖伏生传。齑酸并与青毡去，瓜苦空余绿蔓牵。惭愧杜郊汤博士，白盐赤米数相怜。
闻盗过界首季君山甫亦蒙访及以诗唁之
作者：刘基
朝代：明
体裁：七言律诗

妖星何故犯奎躔，鹤上云霄鲤入渊。寇退喜闻曾子反，书焚尚赖伏生传。齑酸并与青毡去，瓜苦空馀绿蔓牵。惭愧杜郊汤博士，白盐赤米数相怜。
闻高邮纳款漫成口号
作者：刘基
朝代：明
体裁：七言律诗

闻道高邮巳彻围，却愁淮甸未全归。圣朝雅重怀柔策，诸将当知虏掠非。尧帝封疆元荡荡，世皇功业甚巍巍。忠臣义士同休戚，纵欲偷安总祸机。
闻鸠鸣有感呈石末公
作者：刘基
朝代：明
体裁：七言律诗

郊原过雨东作始，枝上鹁鸠鸣可怜。此地巢居犹葺垒，他乡去子望归田。匡时势异民思汉，忧国心随雁到燕。逝水自流人自老，倚楹长忆至元年。
阮郎归
作者：刘基
朝代：明
体裁：词

寥寥庭馆暮寒时，四檐鸣雨垂。博山沉水袅游丝，玉釭花烬微。蟾影浅，漏声迟，愁多成梦稀。客行虽好不如归，有怀当语谁。
阮郎归
作者：刘基
朝代：明
体裁：词

晓寒杨柳绿如濡。园林新雨馀。紫苔成晕上阶除。日高庭院。
阮郎归·怨情
作者：刘基
朝代：明
体裁：词

河梁携手怆离分，悲嘶声入云。长门疏雨滴黄昏，昭阳歌吹闻。怀故国，叫愁魂，泪花红欲焚。苍梧苦雾压湘筠，猿啼不见君。
阮郎归·题画扇
作者：刘基
朝代：明
体裁：词

白蘋风起夕阳微，小舟冲浪归。江潮却落钓鱼矶，天寒红叶飞。彭泽菊，首阳薇，不知今是非。山林朝市事相违，紫芝彊肉肥。
阳春歌
作者：刘基
朝代：明
体裁：乐府曲辞

帝车东指淑景昭，冶容冉冉生寒条。枯根相顾一时起，阳春只在霜雪里。枝头候禽鸣滑滑，暖烟火夜催花发。蜂喧蝶竞方及时，风雨宿昔成离披。人间但见阳春好，未识春阳有枯槁。
陇头水
作者：刘基
朝代：明
体裁：乐府曲辞

陇头水，征夫泪，征夫之泪滴陇头，化为水入秦川流。水流向秦川，呜咽鸣不巳。何因得天风，吹入君王耳。
陈太初充兵应点作诗戏之
作者：刘基
朝代：明
体裁：七言律诗

无仆无台一老儒，数间茅屋近通衢。忽闻巷长呼排甲，急换戎装出荷殳。就列敢辞长拱立，随群独作没阶趋。西风鼓角秋宵永，明日青髯是白须。
陈彦德以画见赠歌以酬之
作者：刘基
朝代：明
体裁：古风

君不见昔者米南宫，又不见今时赵学士，能将翰墨争鬼工。天下流传名，父子栝苍处士身。姓陈小郎英俊尤可人，欲收大地入掌握，笔意所到如有神。晓携小幅来赠我，红日满窗花婀娜。开轩展视心眼宽，如在岳阳楼上坐湖波。吹烟入远山，君山乃在湖中间。苍梧九疑隔湘浦，孤云目断幽篁斑。渔舟一叶来何处，巫峡雨昏啼鴂暮。泽畔行人久不归，沙上轻鸥自飞。去陈公子听我歌，深林大谷龙蛇多。蓬莱三岛可避世，欲往其柰风涛何。
隔浦莲
作者：刘基
朝代：明
体裁：词

朱帘不捲昼雨，弱柳愁千缕。事与孤鸿去，空相忆，同谁语。云水迷翠羽，人何许，玉佩沉湘浦。悄凝伫，春风到处，白蘋香满洲渚。泪篁自老，目尽野田平楚。未用天涯怅间阻，回顾，斜阳犹在高树。
隔谷歌
作者：刘基
朝代：明
体裁：乐府曲辞

战鼓咽悲风，弓折不可把。弟兄隔谷不相闻，咫尺人间与泉下。丈夫誓许国，杀身非所怜。两心本一气，何能坐相捐。登埤四顾望，慨慷肝胆裂。不见救兵来，但见绕城铁甲光如雪。飞禽在罗网，尚或念其饥。身为高官马食粟，忍见手足居重围？相彼鸿与雁，亦各顾匹俦。挽弓射一猿，群猿拔箭声啾啾。鸟兽且有情，人心独何尤。呜呼，田家紫荆虽微木，不忍听君歌隔谷。
隔谷歌
作者：刘基
朝代：明

战鼓咽悲风，弓折不可把。弟兄隔谷不相闻，咫尺人间与泉下。丈夫誓许国，杀身非所怜。两心本一气，何能坐相捐。登埤四顾望，慷慨肝胆裂。不见救兵来，但见绕城铁甲光如雪。飞禽在罗网，尚或念其饥。身为高官马食粟，忍见手足居重围？相彼鸿与雁，亦各顾匹俦。挽弓射一猿，群猿拔箭声啾啾。鸟兽且有情，人心独何尤。呜呼！田家紫荆虽微木，不忍听君歌《隔谷》。
雁门太守行
作者：刘基
朝代：明
体裁：乐府曲辞

赤符复汉祚，褒德先侯封。阳熺焰发燧，霜皠山鸣钟。驯雉集中牟，乳虎去弘农。抱鼓夜无声，桑阴麦芃芃。循良一何多，谣歌满儿童。贤哉洛阳令，卓鲁相继踪。擿奸若明神，外猛中有容。正狱除烦苛，平赋宽畸穷。黎民拜恩惠，吏卒服至公。身殁德不隳，弦歌祠庙崇。望美安阳亭，顽懦兴廉风。彼哉肉食者，舆马愧肓聋。
雉子班
作者：刘基
朝代：明
体裁：乐府曲辞

雉子班，飞翛翛，鸣鷕鷕。踉蹡出没灌莽中，衮裳焕烂赪瞳瞭。野人拄翳潜置媒，和声相应无惊猜。黄间一发激流电，锦绣披裂委草莱。林栖野啄本无累，嗜欲沉溺祸所胎。君不见天池凤凰食竹实，逍遥至和永终日。
雨中呈石末公
作者：刘基
朝代：明

去年三冬暖不雨，今年孟春寒有余。大云垂垂压宇宙，密雪兖兖飘庭除。安排白水与泛舸，酝酿青泥容没车。辛苦陌头杨柳树，含颦等待大阳舒。
雨中呈石末公
作者：刘基
朝代：明
体裁：七言律诗

去年三冬暖不雨，今年孟春寒有馀。大云垂垂压宇宙，密雪衮衮飘庭除。安排白水与泛舸，酝酿青泥容没车。辛苦陌头杨柳树，含颦等待太阳舒。
雨中寄季山甫二首
作者：刘基
朝代：明

山雨随风去复来，南明晚色动楼台。犹怜仗节中郎在，不见乘槎使者回。感兴诗成聊自遣，忘忧花好为谁开。偏嫌近水多蝼蝈，永夜喧呼聒梦回。长夜雨多泥没车，白日闭门人迹疏。阶下水衣看上壁，庭前檐溜欲成渠。闲花自发无劳种，蔓草从生不遣锄。想见幽栖张仲蔚，蓬蒿如树塞园庐。
雨中寄季山甫二首·其一
作者：刘基
朝代：明
体裁：七言律诗

山雨随风去复来，南明晚色动楼台。犹怜仗节中郎在，不见乘槎使者回。感兴诗成聊自遣，忘忧花好为谁开。偏嫌近水多蝼蝈，永夜喧呼聒梦回。
雨中寄季山甫（二首）
作者：刘基
朝代：明

山雨随风去复来，南明晚色动楼台。
犹怜仗节中郎在，不见乘槎使者回。
感兴诗成聊自遣，忘忧花好为谁开。
偏嫌近水多蝼蝈，永夜喧呼聒梦回。¤
雨中寄季山甫（二首）
作者：刘基
朝代：明
体裁：七言律诗

长夜雨多泥没车，白日闭门人迹疏。阶下水衣看上壁，庭前檐溜欲成渠。闲花自发无劳种，蔓草从生不遣锄。想见幽栖张仲蔚，蓬蒿如树塞园庐。
雨中寄用章上人
作者：刘基
朝代：明
体裁：古风

月盈复魄巳过五，不见白日长见雨。美人娟娟隔巷陌，会面不得徒延伫。若邪当门泉涌础，仲蔚蓬蒿塞环堵。阴风向人作秋气，芳草日夕成宿莽。玄圭上天禹穴闭，苍水使者今何许？玉京群仙翳烟雾，弱水西流隔玄圃。女夷鼓歌不自觉，朱凤翅湿那能举。自从干戈起淮甸，天下无处无豺虎。徵敛频烦转输急，更有何乡为乐土。翳桑饿人谁复数，思家远客空悽楚。半生身世付浮云，独立看云百忧聚。晚来天南横绛虹，雨势未已愁雷公。井蛙谷鲋俱得意，泛滥潢潦登穹隆。方外文章谁最好，后有懒公前笑老。裁诗忽漫寄中情，万事茫茫听苍昊。
雨中杂诗四首
作者：刘基
朝代：明

久晴思得雨，既雨久复厌。广庭屯阴气，平陆就昏垫。凄风吹人寒，朱火黯无燄。水衣上高墉，泉溜发枯堑。青泥没逵道，寸步不可觇。慷慨成感伤，缠绵积忧念。首夏凉风生，朝树结晚色。濛濛细雨交，惨惨原野黑。衡门长藜莠，坏壁穿荆棘。念彼征戍儿，沾湿荷戈戟。囊橐罄留赀，藿菽难充食。供输既乏绝，战斗何时息。巢居者谁子，鼠窜延晷刻。田畴没蓬蒿，无处勤尔力。旻天高寥寥，仰视不可极。多雨损万物，草烂麦生耳。青苔独得时，延蔓及堂戺。晨兴视天宇，滴沥殊未已。君子惧陆沉，小人忧饿死。凄凉大将营，鼓缦弧弓弛。朝廷竟知否，盗贼如流水。离居感时节，寤寐不遑安。青灯晦壁角，檐溜如崩湍。屈指计日月，殷忧集多端。蛙黾尔何知，叫噪喧草莞。中夜揽衾裯，凄凄阴气寒。凤凰铩羽翼，卑飞避鸱鸢。抚几一长叹，声出心巳酸。
雨中杂诗四首·其一
作者：刘基
朝代：明
体裁：古风

久晴思得雨，既雨久复厌。广庭屯阴气，平陆就昏垫。凄风吹人寒，朱火黯无燄。水衣上高墉，泉溜发枯堑。青泥没逵道，寸步不可觇。慷慨成感伤，缠绵积忧念。
雨中杂诗四首·其三
作者：刘基
朝代：明
体裁：古风

多雨损万物，草烂麦生耳。青苔独得时，延蔓及堂戺。晨兴视天宇，滴沥殊未已。君子惧陆沉，小人忧饿死。凄凉大将营，鼓缦弧弓弛。朝廷竟知否，盗贼如流水。
雨中杂诗四首·其二
作者：刘基
朝代：明
体裁：古风

首夏凉风生，朝树结晚色。濛濛细雨交，惨惨原野黑。衡门长藜莠，坏壁穿荆棘。念彼征戍儿，沾湿荷戈戟。囊橐罄留赀，藿菽难充食。供输既乏绝，战斗何时息。巢居者谁子，鼠窜延晷刻。田畴没蓬蒿，无处勤尔力。旻天高寥寥，仰视不可极。
雨中杂诗四首·其四
作者：刘基
朝代：明
体裁：古风

离居感时节，寤寐不遑安。青灯晦壁角，檐溜如崩湍。屈指计日月，殷忧集多端。蛙黾尔何知，叫噪喧草莞。中夜揽衾裯，凄凄阴气寒。凤凰铩羽翼，卑飞避鸱鸢。抚几一长叹，声出心巳酸。
雨中杂诗（四首）
作者：刘基
朝代：明

久晴思得雨，既雨久复厌。广庭屯阴气，平陆就昏垫。凄风吹人寒，朱火黯无焰。水衣上高墉，泉溜发枯堑。青泥没逵道，寸步不可觇。慷慨成感伤，缠绵积忧念。¤
雨中花
作者：刘基
朝代：明
体裁：词

月入疏松光的皪，淡烟琐、江城夜寂。问何处无愁，人间今古，莫作他乡客。月里青鸾空有翼，杳不见、姮娥消息。但北斗从横，银河清浅，重露成涓滴。
雨中遣怀
作者：刘基
朝代：明
体裁：七言律诗

青春苦寒雨太多，野水极目似秋波。湖上芳草生巳遍，山中美人愁柰何。思家无计铲荆棘，避地只恐触蛟鼍。落花零乱晚风起，坐看城头乌尾讹。
雨中遣闷
作者：刘基
朝代：明
体裁：七言律诗

雨渍愁云重不飞，山蒸冷雾袭人衣。亦知屏翳空多事，只恐羲和失所归。岁晏波涛东逝急，天寒鸿雁北来稀。残灯永夜清无焰，坐听饥猿响翠微。
雨雪曲
作者：刘基
朝代：明
体裁：乐府曲辞

北风吹尘沙，雨雪日夜深。三足之乌毛氄飞不远，白昼惨淡成幽阴。青天冥冥不可睹，水有罔象路有虎。平民避乱入山谷，编蓬作屋无环堵。回看故里尽荆榛，野乌争食声怒嗔。盗贼官军齐劫掠，去住无所容其身。呜呼，彼苍何日回春阳，北风雨雪断人肠！
雨馀
作者：刘基
朝代：明
体裁：七言绝句

枯池得雨闹群蛙，蜿蟺含浆总有家。为爱微凉宜晓梦，不知晴日满庭沙。
雪中三首
作者：刘基
朝代：明

灶下孤烟郁晓炊，檐前寒鸟啄枯篱。琼瑶满地无行迹，正是袁安独卧时。一夜雪深一尺馀，平明鸟雀噪阶除。移床漫向明窗下，图得清光好照书。漠漠随风结远埃，轻轻糁地集枯荄。春前有意呈三白，知是阳和次第来。
雪中三首·其一
作者：刘基
朝代：明
体裁：七言绝句

灶下孤烟郁晓炊，檐前寒鸟啄枯篱。琼瑶满地无行迹，正是袁安独卧时。
雪中三首·其三
作者：刘基
朝代：明
体裁：七言绝句

漠漠随风结远埃，轻轻糁地集枯荄。春前有意呈三白，知是阳和次第来。
雪中三首·其二
作者：刘基
朝代：明
体裁：七言绝句

一夜雪深一尺馀，平明鸟雀噪阶除。移床漫向明窗下，图得清光好照书。
雪中有怀章三益叶景渊
作者：刘基
朝代：明
体裁：七言律诗

岁莫怀人雪满天，饥乌病客对凄然。地炉无火同谁坐，石砚生冰尽日眠。栗里何时归白发，茅檐几处起青烟。稻畦麦陇看春及，土膏泉滋谶有年。
雪后遣兴
作者：刘基
朝代：明
体裁：七言绝句

朝寒布谷应时鸣，起向回廊独自行。残雪未消檐影寂，满庭幽草看春生。
雪晴偶兴因以成篇
作者：刘基
朝代：明
体裁：古风

玄云四垂天黯黮，大野苍茫飞雪糁。北风刮面利如刀，海气昏昏迷远览。若华东光封密雾，北屋无烟色悽惨。天姥沈阴禹穴闭，扶胥海涛浑不撼。愁埋朱凤入杳冥，冻缩赤蛟深坎窞。猿狖哀号咽岩谷，鸿雁惊啼乱葭菼。壮士金戈铓锷凌，将军玉帐旌旗黪。师徒百万尽熊罴，幕下从官皆燕颔。马蹄蹴蹋坤轴震，夜半入蔡何人敢。苍山野客拙且懒，旅舍萧条坐无毯。顽童汲井十指直，稚子敲冰两髦髧。今朝出日照梁栋，楼外远山皆菡萏。初惊急溜泻源泉，渐看县澌挂旒紞。那无美酒洗胸臆，空有新诗吐肝胆。先人敝庐松柏在，墙角早梅应可揽。蝮蛇张鳞虎掉尾，平地倏忽成窊埯。藩阃官曹厚禄食，忍以黔黎为醢醓。天民日望天爱怜，破瓦颓垣最悲憯。农家齐仰二麦成，且喜土膏滋九坎。清晨树上啼布谷，柳下碧波漪澹澹。安得扁舟泛五湖，莫使中心攒百感。
雪鹤篇赠詹同文
作者：刘基
朝代：明

有鹤有鹤丁令威，碧玉为骨玄霜衣。层城十二身所依，千年伐毛一度归。洗髓织女黄姑矶，瑶台雪花大十围。食之神爽肉不肥，乘风振羽芳菲菲。丹砂结顶烨有煇，咳唾璀错生珠玑。朝游明星夕大騩，腾光蹑景超巍巍。滕六骖乘虹蜺騑，蕊宫仙娥顼帝妃。镕云鍊雨成琼葳，眩晃昼夺扶桑辉。离眸闪烁不可睇，回猋摐摐翼缟旂。白虎觳？艮厥腓，鸾鹓鸟鸿鹑鹄翚。鹭鹗鹳鹊鷢与鵗，局促缩胸潜崿崎。惟有皓鹤从之飞，竦翮夜过东皇畿。玲珑琪树戛金徽，砉然长鸣惊海圻。海波喷作烟雾霏，马衔罔象蹲若鞿。鲲鲸夭矫相嘘唏，银河腹坚胶蜃豨。王母桃花冻不绯，五色石裂女娲譩。祝融上诉开九扉，帝命养之青锁闱。赐以沆瀣怜其饥，朝朝暮暮朝太微。翅翎披拂天香馡，北斗粲烂星依稀。翠霞抱日露未晞，圆肮脩趾逸且颀。跄跄蹈舞霍以挥，散仙引领空相希。嗟哉清峻天下稀，勿叹辽东城郭非。桂华窅洼甘露溰，味美远胜商山薇。撷英为羞堪咀叽，比之琅玕亦庶几。盘空硬语去脂韦，歌以赠君君莫讥。
雪鹤篇赠詹同文
作者：刘基
朝代：明
体裁：古风

有鹤有鹤丁令威，碧玉为骨玄霜衣。层城十二身所依，千年伐毛一度归。洗髓织女黄姑矶，瑶台雪花大十围。食之神爽肉不肥，乘风振羽芳菲菲。丹砂结顶烨有煇，咳唾璀错生珠玑。朝游明星夕大騩，腾光蹑景超巍巍。滕六骖乘虹蜺騑，蕊宫仙娥顼帝妃。镕云鍊雨成琼葳，眩晃昼夺扶桑辉。离眸闪烁不可睇，回猋摐摐翼缟旂。白虎觳�艮厥腓，鸾鹓鸟鸿鹑鹄翚。鹭鹗鹳鹊鷢与鵗，局促缩胸潜崿崎。惟有皓鹤从之飞，竦翮夜过东皇畿。玲珑琪树戛金徽，砉然长鸣惊海圻。海波喷作烟雾霏，马衔罔象蹲若鞿。鲲鲸夭矫相嘘唏，银河腹坚胶蜃豨。王母桃花冻不绯，五色石裂女娲譩。祝融上诉开九扉，帝命养之青锁闱。赐以沆瀣怜其饥，朝朝暮暮朝太微。翅翎披拂天香馡，北斗粲烂星依稀。翠霞抱日露未晞，圆肮脩趾逸且颀。跄跄蹈舞霍以挥，散仙引领空相希。嗟哉清峻天下稀，勿叹辽东城郭非。桂华窅洼甘露溰，味美远胜商山薇。撷英为羞堪咀叽，比之琅玕亦庶几。盘空硬语去脂韦，歌以赠君君莫讥。
雪鹤篇赠詹同文
作者：刘基
朝代：明

有鹤有鹤丁令威，碧玉为骨玄霜衣。曾城十二身所依，千年伐毛一度归。洗髓织女黄姑矶，瑶台雪花大十围。食之神爽肉不肥，乘风振羽芳菲菲。丹砂结顶烨有辉，咳唾璀错生珠玑。朝游明星夕大霡，腾光蹑景超巍危滕六骖乘虹霓，蕊宫仙娥顼帝妃。熔云炼雨成琼葳，眩晃昼夺扶桑辉。离眸闪烁不可睇，回猋襜襜翼缟旂。白虎觳觫艮厥腓，鸾鹓鸟鸿鹑鹄翚。鹭鹗鹳鹊篸与飖，局促缩朒潜崿崎。惟有皓鹤从之飞，竦翮夜过东皇畿。玲珑琪树戛金徽，砉然长鸣惊海圻。海波喷作烟雾霏，马衔罔象蹲若寔。鲲鲸夭矫相嘘唏，银河腹坚胶蜄豨。王母桃花冻不绯，五色石裂女娲噫。祝融上诉开九扉，帝命养之青锁闱。赐以沆瀣怜其饥，朝朝暮暮朝太微。翅翎披拂天香馡，北斗粲烂星依希翠赮抱日露未晞，圆肮修趾逸且颀。跄跄蹈舞霍以挥，散仙引领空相希。嗟哉清峻天下稀，勿叹辽东城郭非。桂华窅洼甘露溰，味美远胜商山薇。撷英为羞堪咀叽，比之琅玕亦庶几。盘空硬语去脂韦，歌以赠君君莫讥。
霜叶飞
作者：刘基
朝代：明
体裁：词

簟凉宵永，纱窗外，琅玕飘坠金井。欲眠深恐寐难成，彊起看星影。悄不觉，天回斗柄，封狼弧矢相辉映。对此默消魂，又露落青冥，渐渐湿透衣领。河汉有客乘槎，清都非远，可惜鱼羽无定。桂花吹散广寒风，兔老蟾蜍冷。但唧唧饥虫啼暝，中心撩乱谁能整。坐待雄鸡三唱，飒飒霜髭，怕临青镜。
霜叶飞·七夕
作者：刘基
朝代：明
体裁：词

鲤鱼风起，津梁断、盈盈一水难渡。藕花相向自成莲，谁道中心苦。又不觉、明星在户，鹊桥横跨黄姑渚。怕喜极悲生，似那日匆匆，再把欢笑辜负。堪恨桂阙姮娥，乘云骖雾，便踏龙尾先去。碧鸡啼罢凤楼寒，早漏声催鼓。盼油壁香车驾了，踟蹰欲觅频回顾。但暗滴、真珠落，教向人间，散成飞雨。
青丝马
作者：刘基
朝代：明
体裁：五言律诗

蹀躞青丝马，艰难赤伏符。穷阴岁欲暮，落日鬼相呼。见雁愁心裂，看天泪眼枯。殷勤夜深月，还照旅魂孤。
青杏儿
作者：刘基
朝代：明
体裁：词

独自倚阑干，西风起，玉宇清寒。夜深月转长河曲，疏萤度竹，啼螀依草，凉露漙漙。莫把素琴弹，冰弦上，商冷宫残。万牛不挽东流水，悠悠碧落，茫茫云海，叠叠忧端。
青玉案·春思
作者：刘基
朝代：明
体裁：词

昨朝出日今朝雨，望不见、愁来路。径滑泥深妨纵步，美人何处，花谢谁为主。离弦不系鸣筝柱，但满眼相思泪如缕。关塞迢迢音信阻，千重云水，万重烟树，心逐征鸿去。
青田诔辞
作者：刘基
朝代：明
体裁：古风

曹为娥姓氏，氏曹几千许。娥为曹氏女，女行千万夥。娥游千百载，娥孝人谁伍？前或儗缇萦，月轮比萤火。后或配朱娥，雷门持布鼓。肫肫孝娥仁，荆璞匪丸玞。卓卓孝娥行，轰烈同雷斧。虽存绝妙词，莫写娥心腑。究竟哀慕衷，可接姚江武。因悲世生女，缓急真无补。抚摩鞠育恩，岂异娥家父。总角至娥年，醇驳难为数。调铅难画眉，心望事豪府。父馀寸累资，迭妆恣缠裹。父窘赔嫁奁，向隅泣受苦。顾耀绮罗颜，那管亲割股。嫁后父有家，犹勤挈筐脯。嫁后父伶仃，怕见恰如虎。种种佻达状，世态不如古。娥庙此女祷，娥神谅必吐。愿娥弗受生，免蔑娥江浒。
青罗山房歌寄宋景濂
作者：刘基
朝代：明
体裁：古风

若有人兮乃在大江之南，浙河之东。连山掎拔瀛海上，上与河鼓天津通。忆昔四女下天来，遗鬟堕剃根庞鸿。仙华杰出最怪异，望之如云浮太空。嵚崟峛崺齾齧不可上，荟蔚杂树昏朣胧。虎龙咆号猿鹤叫，山鬼呵歘生悲风。嗟哉若人兮，胡为乎其中！梁檀楠兮柱桂枫，结青萝兮以帡幪。不剪不伐兮，不盬以攻。晨岚暮蔼滴晴雨，烟条雾叶相蒙茏。縿縿兮纚纚菶菶兮蓬蓬。缭纠要绍兮，若苍龙垂胡降玄穹。棽丽披离兮，若翠鸾振迅飞蕤氃。鹂黄和鸣桑扈应，髣髴牙旷之丝桐。幽泉发窦锵玲珑，六月赤日收蕴隆。阳凌阴蓄春融融，岩花涧草纷白红。有时皇初平清夜，骑羊朝帝君琼蕤，羽盖冰玉佩，华月闪烁光成虹。松吹笙兮竹舞翿，影旆旆兮声沨沨。娱目悦耳兮乐不可言。世间尘土何梦梦。山有芝，隰有葑，石凿凿兮水漴漴。猗若人兮美且充，饥食倦息兮可以保我躬。逍遥兮栖迟，又何必访广成于崆峒。
青门引
作者：刘基
朝代：明
体裁：词

采采黄金蕊，遥见晚山横翠。重门深掩一庭风，沽来淡酒，能得几回醉。草黄云白鸿千里，落日寒烟起。相怜自有明月，照人肺腑清如水。
青门引·晚春
作者：刘基
朝代：明
体裁：词

数点松梢雨，还被晚风吹住。兔葵燕麦几家春，残花断柳，难记旧游处。斜阳满目空凝伫，鬓影三千缕。是他枝上，蜂蝶纷纷，带取韶华去。
青阳一首
作者：刘基
朝代：明
体裁：四言诗

青阳俶载，白日孔昭。草生于野，华发于条。随气成形，或蕊或翘。眷眷兴怀，中心飘摇。麦有雉雊，藻有鱼跳。嘤鸣在树，磬管箫韶。驾言出游，以犹以陶。皤不可髫，箨不可夭。自非松柏，不能后彫。来者弗畏，往者其消。
静夜思
作者：刘基
朝代：明

静夜思，一思肠百转。啼螀当户听不闻，明月在庭看不见。方将入海剸猛蛟，复欲度岭邀飞猱。胸中倏忽乱忧喜，得丧纷纷竟何是。静夜思，思无穷。天鸡一声海口红，满头白发吹秋风。
静夜思
作者：刘基
朝代：明
体裁：乐府曲辞

静夜思，一思肠百转。啼螀当户听不闻，明月在庭看不见。方将入海剸猛蛟，复欲度岭邀飞猱。胸中倏忽乱忧喜，得丧纷纷竟何是。静夜思，思无穷。天鸡一声海日红，满头白发吹秋风。
顾周道山水图
作者：刘基
朝代：明
体裁：古风

忆昔晋时顾虎头，能画声名塞穹昊。千载而下继者谁，君之耳孙字周道。江南山连沧海岛，水远山长愁绝倒。兴来走笔如有神，浓抹淡妆无不好。前峰倚天自太古，知是天台是天姥。烟开浪波摇浦溆，草满江洲树如羽。山回两崖夹幽谷，小桥俯映菰蒲绿。扁舟何处觅鲈鱼，沧浪水寒空濯足。柳边碧石明素沙，茅庐似是陶公家。衡门昼掩鸡犬寂，谁人其采黄金花。我屋双溪松柏里，清泉皎洁无泥滓。凤皇不来鹰隼逝，白日鸱鸣啸桑梓。华表柱头下令威，风尘澒洞何当归。感时对景重回首，不知人民今是非。
题三香图
作者：刘基
朝代：明
体裁：古风

梅是王堂花，和羹有佳实。水仙如淑女，婉娩抱贞质。山矾直而劲，野处似隐逸。分类族虽三，论德性乃一。琼台耿清夜，凉月白胜日。霏霏芳气交，粲粲华采溢。琪树让晶荧，瑶草愧私昵。愿言永其欢，岁莫保终吉。
题也先进德祖母徐氏节义传后进德之祖以战死时其祖母年尚少
作者：刘基
朝代：明
体裁：古风

凰乃凤之匹，麒乃麟之俦。锦衾角枕期白发，谁知不得同山丘。丈夫殉节殒烽矢，英灵在世何曾死。两龙未合延平津，白日无光天色紫。君不见青松与兔丝，引蔓相缠萦松摧。丝蔓断结根，犹作千岁苓。洞房含风霜露早，孤儿哑哑在怀抱。皇天可怜儿长成，相见黄泉情亦好。
题二乔图
作者：刘基
朝代：明
体裁：七言绝句

江上桃花红粉腮，偶然吹入玉堂来。东风日暮和烟雨，多少飘零委绿苔。
题于丹徒蛟溪书屋〔逸事〕
作者：刘基
朝代：明
体裁：古风

去时三月三，来时九月九。半个鸡头一杯酒，乡亲情谊最长久。
题仲山和尚群鱼图
作者：刘基
朝代：明
体裁：古风

濠梁之乐谁能写，袁蚁死后无画者。上人安知身非鱼，援毫貌出态更殊。剡藤素拂秋云冷，眼前惊见沧江永。翠尾轻披水上萍，玉鳞倒漾空中影。前行十二相回环，吹涝喣沫渊沄间。最后群趋俨成列，皎若寒霄舞流雪。却思昨夜风雨来，赤鲤已去随奔雷。鲰鲜不作霄汉梦，潜心泳暖何悠哉。赠言还画重太息，芒鞋竹杖今何适。慎勿作海水汹涌龙峥嵘，空令素壁凝尘生。
题兰花图
作者：刘基
朝代：明
体裁：古风

亭亭石上竹，袅袅竹下兰。岁晚各自媚，不知霜露寒。欲持赠君子，路永江海宽。空山日摇落，伫立起长叹。
题兰花图
作者：刘基
朝代：明
体裁：古风

幽兰花，在空山。美人爱之不可见，裂素写置月窗间。幽兰花，何菲菲。世方被佩薋菉葹。我欲纫之充佩祎。睘睘独立众所非。幽兰花，为谁好。露冷风清香自老。
题兰雀图
作者：刘基
朝代：明
体裁：四言诗

有雀有雀，亦集于棘。无啄我兰，空林多风。霜露其漙，婉彼孤芳。克贞以完，无俾荒芜。以永岁寒，有雀有雀。亦集于枳，无啄我蕙。空林多风，雨雪有曀。婉彼孤芳，克贞弗替。无俾荒芜，以永终岁。
题县崖兰花图
作者：刘基
朝代：明
体裁：古风

洞庭一夜西风起，沅湘美人隔秋水。翠蕤玉佩冷不收，怨入苍梧九千里。苍梧之山绝浮烟，上与女娲所鍊之石相牵连。瘦根迸云石为穿，紫茎琼蕊涓飞泉，一开一落三千年。岁晏玄霜白日昃，南山桂枝化为棘，我欲采之无羽翼。月宫青鸾呼不来，卧虎岄明空太息。
题商学士寒林图
作者：刘基
朝代：明
体裁：古风

昔闻商学士，水墨称绝艺。今睹寒林图，信美无与俪。凄凉霰雪馀，簸扫悉轻脆。玄冰刮老骨，衣被荷纤荔。龙须结璎珞，虎爪出锋锐。鳞皴蝮蛇壳，璀错琅玕蒂。下有不死石，蓝污沃鬒剃。前有赴海湍，漱濯沙土细。青烟曼遥渚，白日淡荒裔。苍茫浮云外，缥缈惑昐昧。梧桐早飘落，凤鸟将焉逝。四序若循环，葳蕤在椔翳。衰荣各有时，至道惟冥契。
题墨竹
作者：刘基
朝代：明
体裁：七言律诗

苍梧山下无穷竹，尽是湘妃泪种成。烟雨不销千古恨，佩环虚度九秋声。见愁牧竖乘时伐，可待伶伦学凤鸣。独立凄凉对图画，为君惆怅一沾缨。
题墨竹
作者：刘基
朝代：明
体裁：五言绝句

风梢舞空烟，露叶滴晴月。折取寄情人，感此岁寒节。
题墨菊
作者：刘基
朝代：明
体裁：七言绝句

粲粲金英美可餐，九秋风露与清寒。墨君莫妒夫然色，终遣灵均怨子兰。
题太公钓渭图
作者：刘基
朝代：明

璇室群酣夜，璜溪独钓时。浮云看富贵，流水淡须眉。偶应非熊兆，尊为帝者师。轩裳如固有，千载起人思。
题太公钓渭图
作者：刘基
朝代：明
体裁：五言律诗

璇室群酣夜，璜溪独钓时。浮云看富贵，流水澹须眉。偶应非熊兆，尊为帝者师。轩裳如固有，千载起人思。
题安仁余氏留馀堂
作者：刘基
朝代：明
体裁：古风

君不见石季伦，对案方丈皆公珍。珊瑚夜光视如土，宁知汨没同埃尘。又不见李赞皇，平生鼎食满万羊。中厨烟火宵未冷，诏书趣使趋南荒。金谷名园委蔓草，平泉荆棘无人扫。荣华瞬息可柰何，空令过者伤怀抱。世人积金贻子孙，一朝金尽难复论。古来天道有好还，君看汉代干公门。
题安石蒲葵图
作者：刘基
朝代：明
体裁：七言绝句

东山导骑出岩阿，能使枯蒲贵绮罗。却恨卞和无禄位，中宵抱玉泪成河。
题宋子章效米元晖山水图
作者：刘基
朝代：明
体裁：古风

昔时米南宫，父子同画癖。油然烟两态，千里入盈尺。近代宋尚书，笔意妙欲逼。置之凡格闻，新旧莫辨识。应是前后身，神会造化迹。鸿濛迷日月，澒洞飞霹雳。苍崖晦中断，天阙杳高隔。洪涛涨无倪，龙虎移窟宅。农夫怨昏垫，樵牧绝行迹。破屋两三家，摇撼巳倾侧。得非杜少陵，无乃陶彭泽。檐茅委泥泞，篱菊没狼籍。空江乏舟楫，汗漫安所适。披图瞻青冥，惆怅至终夕。
题富好礼所畜村乐图
作者：刘基
朝代：明

我昔住在南山头，连山下带清溪幽。山巅出泉宜种稻，绕屋尽是良田畴。家家种田耻商贩，有足懒踏县与州。西风八月淋潦尽，稻穗栉比无蝗蟊。黄鸡长大白鸭重，瓦瓮琥珀香新篘。芋魁如拳栗壳赤，献罢地主还相酬。东邻西舍迭宾主，老幼合坐意绸缪。山花野叶插巾帽，竹箸漆椀蒹瓷瓯。酒酣大笑杂语话，跪拜交错礼数稠。或起顿足舞侏儒，或坐拍手歌瓯篓。倾盆倒榼混醯酱，烂熳沾渍方未休。儿童跳跃助諠噪，执遁逐走同俘囚。出门不记舍前路，颠倒扶掖迷去留。朝阳照屋且熟睡，官府亦简少所求。宁知宴安含酖毒，耒耜一变成戈矛。高门大宅化灰烬，蓬蒿瓦砾塞道周。春燕营巢在林木，深山露宿随猿猴。三年避乱客异县，侧身天地如浮沤。亲朋阻隔童仆散，疏食水饮不自谋。有时惝恍梦闾里，惊觉五内攒百忧。君家画图称绝妙，鉴别曾遇柯丹丘。想应临榻出秘府，笔意精到世罕俦。村歌社舞自真率，何用广乐张公侯。太平气象忽在眼，令我感怆涕泪流。近者乡人来报喜，今岁高下俱有秋。豺狼食饱卧窟穴，军师巳运招安筹。人情自古共怀土，况乃霜雨凄松楸。神龟且被预且困，予所弗念天我尤。积薪厝火非远计，谁能献纳陈嘉猷。长江波浪接淮泗，白日惨澹腾蛟虬。天下农夫总供给，陇亩不得安锄耰。市中食物贵百倍，一豕之价过于牛。鱼盐菜果悉卖米，官币束阁若赘瘤。朝餐仅了愁夕膳，谁复有酒浇其喉。循环天运往必复，邪气暂至不远瘳。此生此景须再睹，引领怅望心悠悠。
题富好礼所畜村乐图
作者：刘基
朝代：明
体裁：古风

我昔住在南山头，连山下带清溪幽。山巅出泉宜种稻，绕屋尽是良田畴。家家种田耻商贩，有足懒踏县与州。西风八月淋潦尽，稻穗栉比无蝗蟊。黄鸡长大白鸭重，瓦瓮琥珀香新篘。芋魁如拳栗壳赤，献罢地主还相酬。东邻西舍迭宾主，老幼合坐意绸缪。山花野叶插巾帽，竹箸漆碗蒹瓷瓯。酒酣大笑杂语话，跪拜交错礼数稠。或起顿足舞侏儒，或坐拍手歌瓯篓。倾盆倒榼混醯酱，烂熳沾渍方未休。儿童跳跃助諠噪，执遁逐走同俘囚。出门不记舍前路，颠倒扶掖迷去留。朝阳照屋且熟睡，官府亦简少所求。宁知宴安含酖毒，耒耜一变成戈矛。高门大宅化灰烬，蓬蒿瓦砾塞道周。春燕营巢在林木，深山露宿随猿猴。三年避乱客异县，侧身天地如浮沤。亲朋阻隔童仆散，疏食水饮不自谋。有时惝恍梦闾里，惊觉五内攒百忧。君家画图称绝妙，鉴别曾遇柯丹丘。想应临榻出秘府，笔意精到世罕俦。村歌社舞自真率，何用广乐张公侯。太平气象忽在眼，令我感怆涕泪流。近者乡人来报喜，今岁高下俱有秋。豺狼食饱卧窟穴，军师巳运招安筹。人情自古共怀土，况乃霜雨凄松楸。神龟且被预且困，予所弗念天我尤。积薪厝火非远计，谁能献纳陈嘉猷。长江波浪接淮泗，白日惨澹腾蛟虬。天下农夫总供给，陇亩不得安锄耰。市中食物贵百倍，一豕之价过于牛。鱼盐菜果悉卖米，官币束阁若赘瘤。朝餐仅了愁夕膳，谁复有酒浇其喉。循环天运往必复，邪气暂至不远瘳。此生此景须再睹，引领怅望心悠悠。
题寒林图
作者：刘基
朝代：明
体裁：七言律诗

摇落江边秋树林，凄凉久客二毛侵。藤萝岁晚龙蛇死，丛薄天寒虎豹深。流水斜阳人远近，青烟白草雁飞沉。桂花自在山中发，怅望西风起夕阴。
题小景
作者：刘基
朝代：明
体裁：七言绝句

江头日日起西风，江树惊寒叶变红。天澹云低何处雁，一行飞下荻花中。
题小画
作者：刘基
朝代：明
体裁：七言绝句

夕阳山下水鳞鳞，一叶轻舟钓白蘋。谩道江湖堪浪迹，荻花风雨更愁人。
题小画
作者：刘基
朝代：明
体裁：五言绝句

庭前绿荷叶，香气浓于酒。疏雨忽飞来，的皪明珠走。
题山水图
作者：刘基
朝代：明
体裁：古风

江上何所有，高低千万峰。结庐覆以茅，取足聊自容。绿树既蓊郁，清溪亦溶溶。地僻重车马，猿鸟得相从。日落沙际明，寒烟澹疏松。苍茫云霞外，隐见青芙蓉。悠然一舸还，好景时独逢。归来山月出，古刹鸣昏钟。
题山水图为宝林衍上人作
作者：刘基
朝代：明
体裁：七言律诗

雨过秋山日欲暾，白云如雪拥山根。高松浥露和烟冷，迸水穿沙出谷浑。拟向萝阴缘石径，却寻花片入桃源。画图应有通神处，他日相从子细论。
题山水小画
作者：刘基
朝代：明
体裁：古风

溪上春始还，微波动芳燠。树暖欲生烟，山明初过雨。美人期不来，桂楫怨兰柱。伫立忽怀愁，渔歌起洲渚。
题山水小画二首
作者：刘基
朝代：明

鄂渚轻舟未发，潇湘倦客多愁。可恨一江春水，无情日夜东流。碧草桃源路断，紫芝商岭云深。高树月明啼鴂，一声一度伤心。
题山水小画二首·其一
作者：刘基
朝代：明
体裁：六言诗

鄂渚轻舟未发，潇湘倦客多愁。可恨一江春水，无情日夜东流。
题山水小画二首·其二
作者：刘基
朝代：明
体裁：六言诗

碧草桃源路断，紫芝商岭云深。高树月明啼鴂，一声一度伤心。
题扇面牡丹花
作者：刘基
朝代：明
体裁：七言绝句

沉香亭畔月华流，掌上孤鸾镜里愁。舞罢春风却回首，六宫红粉总包羞。
题扇面荷花
作者：刘基
朝代：明
体裁：七言绝句

玉井芙蓉红粉腮，何人移向月中栽。高轩忽漫看图画，疑是昭阳晓镜开。
题承天观
作者：刘基
朝代：明
体裁：七言律诗

吴山顶上承天观，玉牒金符镇地灵。百尺楼台依斗极，九霄风露出窗棂。江声汹涌蛟龙阙，云气虚无翡翠屏。见说蓬莱恰相对，仙凡只在隔沧溟。
题揭伯洪山居图
作者：刘基
朝代：明
体裁：古风

黄埃晦城市，赤日焮逵道。荣华能几何，未若山居好。启扉对平林，辟径入芳草。丹崖翠萝映，青嶂白云抱。世事幸见遗，幽趣堪独讨。新晴景物佳，缓步随野老。倚岩听鸣弦，息阴憩华葆。蜂乱觉春暄，鸿惊信秋早。无荣谢驰驱，有酒任倾倒。但愿长儿童，稼穑以为宝。
题明皇幸蜀图
作者：刘基
朝代：明

斜阳惨淡照霓旗，石栈萦纡仆马羸。想得林间子规鸟，断崖青壁亦相随。裂帛声中发祸机，白华歌断草菲菲。可怜蜀道三军恨，不记他年武惠妃。
题明皇幸蜀图·其一
作者：刘基
朝代：明
体裁：七言绝句

斜阳惨淡照霓旗，石栈萦纡仆马羸。想得林间子规鸟，断崖青壁亦相随。
题明皇幸蜀图·其二
作者：刘基
朝代：明
体裁：七言绝句

裂帛声中发祸机，白华歌断草菲菲。可怜蜀道三军恨，不记他年武惠妃。
题春江送别图
作者：刘基
朝代：明
体裁：古风

春江水悠悠，行人上兰舟。春云散江树，行人重回顾。嘉会未有期，离心渺千里。愿作还山云，莫作东流水。
题朱孟章虞学士送别图后
作者：刘基
朝代：明
体裁：古风

秋郊一杯酒，握手念将离。落日照野水，凉风生树枝。今朝重相忆，青山如旧时。鬓毛非松柏，争得不成丝。
题杂画卷子
作者：刘基
朝代：明
体裁：古风

山川出云霓，溪谷藏虎豹。枯树缯绫身，怪石磈礨貌。竹枝如琅玕，烟雨昏幕罩。梅花雪中开，的砾珠磊疱。兰独称国香，姱丽最可乐。荑纤草堪籍，伤覃棘能抓。宋公学元晖，骇兽见腾䶂。老班性嗜酒，藻思发馀酵。丹丘泣龙髯，零落江湖棹。颠王食败笔，得米动盈窖。僧明本静者，一艺起众闹。展卷见历历，聊足解喧嗃。裁诗慕韩豪，琐细非所较。
题杂画卷子
作者：刘基
朝代：明

山川出云霓，谿谷藏虎豹。
枯树缯绫身，怪石磈罍貌。
竹枝如琅玕，烟雨昏幕罩。
梅花雪中开，的砾珠磊靤。
兰独称国香，姱丽最可乐。
荑纤草堪籍，伤覃棘能抓。
宋公学元褷，骇兽见腾。
老班性嗜酒，藻思发余酵。
丹丘泣龙髯，零落江湖棹。
颠王食败笔，得米动盈窖。
僧明本静者，一艺起众闹。
展卷见历历，聊足解喧嗃。
裁诗慕韩豪，琐细非所较。
题李伯时画渊明归来图
作者：刘基
朝代：明
体裁：古风

江左昔溃乱，桓卢递相寻。刘裕起寒微，长驱扫氛祲。秋草虽未枯，霜雪巳骎骎。陶公节义士，素食岂其心。我才非管葛，谁能起沦沉。所以歌去来，归卧五柳阴。悠悠多感激，怆恨寄讴吟。哲人贵知几，芳名留至今。展图三叹息，怀古一何深。
题李太白观瀑图
作者：刘基
朝代：明
体裁：古风

忆昔李谪仙，泛舟彭湖东。遂登庐山顶，直上香炉峰。遥望瀑布水，自天垂白虹。大声回九地，浮光散虚空。万木震辟易，千崖殷钟镛。清凉入肌骨，如归广寒宫。赋诗留人间，至今响沨沨。丹青极摹写，欲代玄造功。逸驾不可追，举头睇飞鸿。倚歌无人和，引袖乘长风。
题李息斋墨竹
作者：刘基
朝代：明
体裁：七言律诗

李侯貌出苍筤竹，叶上湘妃泪未乾。烟雨昼迷丹鸑鷟，霜风秋劲碧琅玕。脩茎拟截伶伦管，和气潜驱嶰谷寒。此意秪令谁赏识，高堂素壁静时看。
题李陵见苏武图
作者：刘基
朝代：明

中原无书羝不乳，狐裘蒙茸奈何许。老身汉节死生俱，地角天涯见明主。金鞍骏马空故人，相看一笑增悲辛。悲来风沙吹上马，河水东流日西下。
题李陵见苏武图
作者：刘基
朝代：明
体裁：古风

中原无书羝不乳，狐裘蒙茸柰何许。老身汉节死生俱，地角天涯见明主。金鞍骏马空故人，相看一笑增悲辛。悲来风沙吹上马，河水东流日西下。
题松下道士携琴图
作者：刘基
朝代：明
体裁：古风

道士抱琴松下行，松风入耳清凉生。石梁苔滑不可上，潭水泠泠学琴响。琴有意兮水无心，水中有龙能听琴。琴声凄断水流咽，月满空山落松雪。
题林以仁平反诗卷
作者：刘基
朝代：明
体裁：古风

木伐岂再植，壁毁宁复完。议狱有缓死，圣言垂不刊。两造既偏听，无辜遘凶残。况复使其孥，流离播夷蛮。司牧尽瞠视，佐使独悲酸。抗诏动鬼神，润泽生枯乾。死者纵不生，魂魄亦获安。孤儿虽不夭，且得依故山。圣人迈种德，惠及毛与翰。云胡任民寄，视之如草管。为君歌此曲，歌竟起长叹。
题枯木图
作者：刘基
朝代：明
体裁：七言绝句

干排风雨三千尺，根老冰泉八百年。不用江头唤元绪，何妨湖上识神仙。
题枯木图
作者：刘基
朝代：明
体裁：古风

松以直而伐，桂以芳而攻。眷此屈曲形，拥肿又空中。身为蝼蚁家，根作蛴螬宫。蠹皮化土壤，朽腐不可烘。轮囷盘石间，几岁经霜风。明堂搆群材，梯梁匝谾豅。斧斤独不到，凋落还芃芃。知兵膑孙子，善射歼有穷。胥种伏短剑，韩彭叹良弓。岂如蚩蚩氓，负薪翳蒿蓬。饥食渴则饮，不识王与公。白发死枕席，无事伤其躬。赠诗持画还，去寻黄绮翁。
题柯敬仲墨竹
作者：刘基
朝代：明
体裁：七言绝句

苍龙倒挂不入地，回首却攀云上天。夜深云散明月出，化作脩篁舞翠烟。
题柯敬仲墨竹花石
作者：刘基
朝代：明
体裁：古风

红桃花夭夭，绿竹叶薿薿。水边石上相依倚，恰似佳人配君子。奎章博士丹丘生，宝书鉴尽芸阁清。染朱涅翠归墨笔，收入造化无逃形。烟浓风暖春如醉，竹有哀音花有泪。花枯竹死今几年，空留手迹令人怜。
题梅屏二绝
作者：刘基
朝代：明

树杪过流星，轻霜落半庭。疏花与孤客，相对一青灯。独酌梅花下，怜花与鬓同。折花还插鬓，颠倒笑东风。
题梅屏二绝·其一
作者：刘基
朝代：明
体裁：五言绝句

树杪过流星，轻霜落半庭。疏花与孤客，相对一青灯。
题梅屏二绝·其二
作者：刘基
朝代：明
体裁：五言绝句

独酌梅花下，怜花与鬓同。折花还插鬓，颠倒笑东风。
题梅花小禽图
作者：刘基
朝代：明
体裁：七言绝句

三鸟翩翩海上来，一双飞去入瑶台。可怜铩羽空山里，独立寒枝怨野梅。
题梧桐折枝翎毛图
作者：刘基
朝代：明
体裁：七言绝句

琼柯碧叶两参差，又是西风白露时。凤鸟不来嘉实晚，小禽衔上最高枝。
题武夷图
作者：刘基
朝代：明
体裁：古风

崇山奠朱维，实维群山囿。葱茏薄光景，隐显变气候。百泉萦虹蜺，万谷蒸饙馏。深根入无底，峻表切星宿。嶒崚削剑戟，窈窕错锦绣。骑云擘高掌，窦石室阴嘼。金鸡鸣未晨，玉女来自逗。琪树缟玄宵，瑶花落清昼。美人游不还，霜月怨猿狖。凄凉驾壑槎，芜没白玉柩。蓬莱渺沧海，弱冰浩浸溜。良辰不可掩，沉思令人瘦。安得凌风翰，飘飖逐飞鹫。寻源挹孤清，搴林摘三秀。逍遥观物化，俛仰空宇宙。真铨倘可求，吾将解吾绶。
题水墨海棠鹦鹉
作者：刘基
朝代：明
体裁：七言绝句

陇山鹦鹉白霓衣，欲语谁听只自知。漫漫东风吹不起，海棠花上立多时。
题水墨蓼花草虫
作者：刘基
朝代：明
体裁：七言律诗

为爱江头红蓼花，秋来独作草虫家。寻香粉蝶应随梦，采蜜黄蜂不趁衙。络纬语残凉露滴，蜻蜓立困晚风斜。画图水墨惊初见，却似扁舟过赤沙。
题江村风雨图
作者：刘基
朝代：明
体裁：七言律诗

日落千山风雨来，野昏林赤鸟飞回。风吹烟雾连天起，雨送雷霆入地回。龙母鲛绡云半湿，巫娥贝阙夜深开。暮寒燕子归华屋，愁绝馀花委碧苔。
题沙溪驿
作者：刘基
朝代：明
体裁：七言绝句

涧水弯弯绕郡城，老蝉嘶作车轮声。西风吹客上马去，夕照满川红叶明。
题沙溪驿
作者：刘基
朝代：明

涧水弯弯绕郡城，老蝉嘶作车轮声。西风吹客上马去，夕阳满川红叶明。
题沙溪驿
作者：刘基
朝代：明
体裁：七言绝句

阔水弯弯绕郡城，老蝉鸣入车轮声。西风吹客上马去，夕阳满川红叶明。
题沧江独钓图
作者：刘基
朝代：明
体裁：七言绝句

山绕沧江一钓舡，又随斜日下长川。小鱼不食大鱼去，风定远林生白烟。
题沧江独钓图
作者：刘基
朝代：明

山绕沧江一钓船，又随斜日下长川。小鱼不食大鱼去，风定远林生白烟。
题渭桥图
作者：刘基
朝代：明
体裁：七言绝句

百战平城愤未销，武皇赫怒属天骄。可怜陵树秋风后，貂帽驼裘拜渭桥。
题湖山烟雨图
作者：刘基
朝代：明

湖上青山烟雨寒，湖中一棹欲归难。白蘋自老东风里，肠断黄昏独倚阑。若耶溪上雨声来，秦望山前雾不开。欲渡镜湖寻禹完，苍藤翠木断猿哀。
题湖山烟雨图·其一
作者：刘基
朝代：明
体裁：七言绝句

湖上青山烟雨寒，湖中一棹欲归难。白蘋自老东风里，肠断黄昏独倚阑。
题湖山烟雨图·其二
作者：刘基
朝代：明
体裁：七言绝句

若耶溪上雨声来，秦望山前雾不开。欲渡镜湖寻禹完，苍藤翠木断猿哀。
题湘湖图
作者：刘基
朝代：明
体裁：古风

君山洞庭隔江水，彭蠡无风波浪起。明窗晓晴图画开，兴入湘湖三百里。湘江两岸山纵横，湘湖碧绕越王城。越王城荒陵谷在，古树落日长烟平。游子天寒孤棹远，七十二溪飞雪满。浩歌不见濯缨人，沙鹤野猿相对晚。湖东云气通蓬莱，我欲从之归去来。蛟鼍塞川陆有虎，两臂无翼令心哀。
题烟波泛舟图
作者：刘基
朝代：明
体裁：七言律诗

旧游忆鼓湘湖棹，自净风微江练平。小艇曲穿花底出，游鱼相伴镜中行。别来漫想心徒切，画里重看眼亦明。素石苍松是何处，愿从巢父濯冠缨。
题王伯衡县尹桑阴图
作者：刘基
朝代：明
体裁：七言律诗

渔阳太守之官后，种得桑阴比召棠。麦陇风微云委甸，茅檐日暖雪盈筐。仓庚过去青枝动，戴胜飞来紫椹香。千载先生同此意，为君重赋两岐章。
题王元章梅花图
作者：刘基
朝代：明
体裁：古风

会稽老王拙且痴，能画梅花称绝奇。春窗走笔生古怪，中有窈窕倾城姿。人生得闲真是好，得闲不闲惟此老。布袍阘茸发不流，一生只被梅花恼。天生梅实可和羹，尔梅有花结不成。世间花实总尤物，不如画图终古无枯荣。
题王元章梅花图
作者：刘基
朝代：明
体裁：古风

道人红颜映髭雪，欲与梅花斗清洁。梦魂化作梅花神，貌得梅花最奇绝。高轩落笔当晴曦，北风吹树寒云垂。九霄露洗珠玉蕊，野水影动龙蛇枝。劳生苦被烦热恼，见此令人畅怀抱。虚堂夜半明月入，玄鹤一声惊绝倒。西湖处士骨巳槁，湖上淡烟迷蔓草。石坛日夜长苍苔，紫脱瑶英为谁好。罗浮山，在何处？闻道其间无散木，只有梅花三万树。黄初平，在金华，山中白羊许借我，与尔并驾凌飞霞。
题王起宗御史江山烟霭图
作者：刘基
朝代：明
体裁：七言律诗

绣衣御史乘骢暇，貌得江山烟霭图。日落风云连紫极，天寒波浪隔苍梧。鱼龙纵壑深无底，猿鸟归巢暝不呼。羁旅伤心缘百感，可堪回首忆吾庐。
题瑞上人山水图
作者：刘基
朝代：明
体裁：七言律诗

上人性僻耽山水，应是王维第二身。兰渚流觞新到越，蓝田别业旧通秦。驱驰翰墨回龙虎，簸美风雷感鬼神。羁旅相逢聊自慰，莫思天地有烟尘。
题画山水
作者：刘基
朝代：明
体裁：七言绝句

澹澹轻烟羃半林，涓涓飞瀑泻遥岑。偶然坐石观流水，不记还山路浅深。
题画梅
作者：刘基
朝代：明
体裁：七言绝句

夭桃能紫杏能红，满面尘埃怯晚风。争似罗浮山涧底，一枝清冷月明中。
题画猫
作者：刘基
朝代：明
体裁：七言绝句

碧眼乌图食有鱼，仰看胡蝶坐阶除。春风漾漾吹花影，一任东郊鼠化鴽。
题画竹
作者：刘基
朝代：明
体裁：六言诗

叶间重露犹滴，林表寒烟未开。想见沅湘江上，月明环佩归来。
题画红梅
作者：刘基
朝代：明
体裁：七言绝句

水晶宫里王真妃，宴罢瑶台步月归。行到赤城天未晓，冷霞飞上绿珠衣。
题画莱戏呈石末公
作者：刘基
朝代：明
体裁：七言绝句

列鼎羔羊厌腯肥，园官菜把莫嫌微。年来骑士工隳突，此物人间亦见稀。
题画蒲萄卷子
作者：刘基
朝代：明
体裁：七言律诗

西域蒲萄也自奇，画图惊见墨淋漓。迎风翠羽憣憣动，带露玄珠纂纂垂。此日散愁思酿酒，几回病渴想如饴。春窗隐几成幽梦，应共张骞到郅支。
题画鱼二首
作者：刘基
朝代：明

为爱濠梁乐有馀，故拈兔颖写成图。秋风忽忆银丝鲙，肠断松江隔具区。九罭无人咏鳟鲂，河坟有客叹牂羊。不知生意能多少，争得鲲鲕满尺长。
题画鱼二首·其一
作者：刘基
朝代：明
体裁：七言绝句

为爱濠梁乐有馀，故拈兔颖写成图。秋风忽忆银丝鲙，肠断松江隔具区。
题画鱼二首·其二
作者：刘基
朝代：明
体裁：七言绝句

九罭无人咏鳟鲂，河坟有客叹牂羊。不知生意能多少，争得鲲鲕满尺长。
题界画卧龙山楼阁图
作者：刘基
朝代：明
体裁：古风

巍巍乎，大海之西，浙河之东！是曰会稽，夏后所封。吞云吐雨隔躔次，阖辟光景调春冬。地平天成五千载，职贡长与中华通。洞天石室神仙宫，香炉紫气腾芙蓉。禹穴窈窕潜蛟龙，玉书金简今无踪。但见苍松翠柏，晻暧闭白日，猿狖叫啸生悲风。卧龙何蜿蜒，向之离立如孩童。上有朱甍碧瓦，缥缈浮玄穹。流星穿窗月挂户，下视水木光玲珑。多年不见尝胆处，野花自落莓苔中。绿蘋香飘杨柳浓，渔舟一叶波溶溶。黄冠贺老巳寂寞，澹烟细雨空青枫。雁山狂客意匠工，能以翰墨偷天功。对此使我心神融，便欲筑室依巃嵷。短衣瘦策寻葛洪，咽服石髓餐晴虹，翩然远逐浮丘公。不须怀古意惨戚，伯夷绮季俱蒿蓬。
题界画金山图
作者：刘基
朝代：明
体裁：古风

岷山导江入海长，金山却在江中央。下有地轴连扶桑，上有鸟道通九阳。白波绕之如雪霜，杳然浮空或低昂。但见危楼峻阁造牛斗，一似蓬莱之锵锵。撞金伐革殷朝夕，丹蕤翠葩相焜煌。岩崖洞谷蛟龙堂，斑鳞锦纹颏颔张，隐嶙窈窕变暄凉。虎蹄豹迹万古不可到，海若夜出烟霞香。摩尼之珠明月光，目连持来自西方。谓能驱遣毒沴消灾殃，转恶为善回妖祥。嗟我欲往不能翔。画中忽见心飞扬，涉水有鼍野有狼。武陵桃花今渺茫，浩歌一曲增慨慷。
题石末元帅扇上有陈太初画松
作者：刘基
朝代：明
体裁：七言绝句

老松根干如铁石，般匠不知空谷深。永夜高风吹万窍，商声满地作龙吟。
题秋江独钓图
作者：刘基
朝代：明
体裁：七言律诗

秋风江上垂纶客，知是严陵是太公？细水浮岚天与碧，斜阳炙面脸生红。形容想像丹青在，岁月荒凉草泽空。日暮忽然闻欸乃，蓼花枫叶忘西东。
题竹木石图
作者：刘基
朝代：明

凌霜傲雪无人问，拂水梢云意自闲。愿就姮娥借明月，卧看鸾凤舞空山。古木萧森傍水隈，凤凰飞去不飞回。披烟细看苍莨叶，知是湘君泪湿来。
题竹木石图·其一
作者：刘基
朝代：明
体裁：七言绝句

凌霜傲雪无人问，拂水梢云意自闲。愿就姮娥借明月，卧看鸾凤舞空山。
题竹木石图·其二
作者：刘基
朝代：明
体裁：七言绝句

古木萧森傍水隈，凤凰飞去不飞回。披烟细看苍莨叶，知是湘君泪湿来。
题竹根小禽图
作者：刘基
朝代：明
体裁：七言绝句

竹露无声坠碧柯，小禽相对啄秋莎。江湖雁鹜肥梁稻，矰缴连天雨雾多。
题米元晖潇湘图
作者：刘基
朝代：明

米家父子皆好奇，戏弄笔墨女小儿。三百年来传几手，坐见销铄同春澌。丹青驰誉士所耻，勉强徇物宁非痴。苍梧之山郁？嶬，重华往矣空寒飔。猿啼凤去竹迸泪，白日惨淡令人悲。潇湘洞庭连鄂渚，江汉波涛动荆楚。不见轩辕张乐时，水妃怨泣鲛人语。问君此图何处得，中有远意众莫识。君不见岐阳石鼓字泯灭，千载犹为人爱惜。
题米元晖潇湘图
作者：刘基
朝代：明
体裁：古风

米家父子皆好奇，戏弄笔墨女小儿。三百年来传几手，坐见销铄同春澌。丹青驰誉士所耻，勉强徇物宁非痴。苍梧之山郁�嶬，重华往矣空寒飔。猿啼凤去竹迸泪，白日惨淡令人悲。潇湘洞庭连鄂渚，江汉波涛动荆楚。不见轩辕张乐时，水妃怨泣鲛人语。问君此图何处得，中有远意众莫识。君不见岐阳石鼓字泯灭，千载犹为人爱惜。
题米元晖潇湘图
作者：刘基
朝代：明

米家父子皆好奇，戏弄笔墨女小儿。三百年来传几手，坐见销铄同春澌。丹青驰誉士所耻，勉强徇物宁非痴。苍梧之山郁𡼭嶬，重华往矣空寒飔。猿啼凤去竹迸泪，白日惨淡令人悲。潇湘洞庭连鄂渚，江汉波涛动荆楚。不见轩辕张乐时，水妃怨泣鲛人语。问君此图何处得，中有远意众莫识。君不见岐阳石鼓字泯灭，千载犹为人爱惜。
题米氏小景二首
作者：刘基
朝代：明

陌上春风紫翠重，烟含汀树淡还浓。夜来水涨溪桥断，应是雷霆起蛰龙。春雾昏昏雨散丝，溪流拍岸小桥危。猿啼鸟叫山鬼出，正是行人肠断时。
题米氏小景二首·其一
作者：刘基
朝代：明
体裁：七言绝句

陌上春风紫翠重，烟含汀树淡还浓。夜来水涨溪桥断，应是雷霆起蛰龙。
题米氏小景二首·其二
作者：刘基
朝代：明
体裁：七言绝句

春雾昏昏雨散丝，溪流拍岸小桥危。猿啼鸟叫山鬼出，正是行人肠断时。
题紫虚观用周伯温韵
作者：刘基
朝代：明
体裁：七言律诗

少微山直太微宫，山下楼台起半空。丹井石床缠地络，琼窗翠户出天风。传闻仙子常时到，应是神霄有路通。会待九秋明月夜，高吹铁笛上青葱。
题紫虚道士晚翠楼
作者：刘基
朝代：明
体裁：七言律诗

晚翠楼子好溪南，溪山四围开蔚蓝。微阴草色尽平地，落日木杪生浮岚。岩畔竹柏密先暝，池中芰荷香欲酣。闻说仙人徐泰定，骑鸾到此每停骖。
题美人书红叶图
作者：刘基
朝代：明
体裁：七言绝句

红叶随波岂自由，綵毫空复写绸缪。无人解识诗中意，天上尘间总是愁。
题群龙图
作者：刘基
朝代：明
体裁：古风

世间万类皆可睹，茫昧独有鬼与龙。此图画龙二十四，状貌诡谲各不同。得非物产有异种，或曰神变无常踪。一龙揵尾欲上木，足爪犹在奫沄中。一龙出穴饮涧底，头上飞瀑泻白虹。前有一龙巳在云，顾视厥子扬双瞳。浪波鱼鳞沓谾豅，日车坱圠天无风。中庭两龙忽相逢，须眉葩髿如老翁，便欲角抵争雌雄。西望积石接崆峒，白龙擘石窥流潨。河伯远遁虚其宫，屈蟠睡者何龙钟，老物用亢时当终。峡外六龙狞以凶，矜牙舞爪起战攻。咬鳞嚼甲含剑锋，陷胸折尾波血红，之死弗悟人谁恫？一龙引吭将欲从，回环睢盱未敢通。最后一龙藏于埪，睥睨胜败非愚蒙，无乃有意收全功。云中弄珠劳尔躬，不如卧沙之从容。龙子学飞力未充，母在下视心憧憧。何物一角额准隆，觓然出洞若蛇虫。有龙接之自巃嵷，恐是巩穴王鲔公，皮骨始蜕形犹蒙。两龙归来倦不翀，痴龙攀石身巳癃。蚴蚪偃蹇歘腾冲，蜿蟺攫跃鬐发茸，呿呀奔拿曲如弓。百态并作何纷庞，是耶非耶孰能穷。画师昔有僧繇工，能令真龙下虚空。安得伶伦截竹筒，吹之呼龙出石谼，使我一见开昏瞢。
题群龙图
作者：刘基
朝代：明

世间万类皆可睹，茫昧独有鬼与龙。此图画龙二十四，状貌诡谲各不同。得非物产有异种，或曰神变无常踪。一龙揵尾欲上水，足爪犹在奫中。一龙出穴饮涧底，头上飞瀑泻白虹。前有一龙已在云，顾视厥子扬双瞳。浪波鱼鳞沓谾豅，日车块圠天无风。中庭两龙忽相逢，须眉葩髿如老翁，便欲角抵争雌雄。西望积石接崆峒，白龙擘石窥流潀。河伯远遁虚其宫，屈蟠睡者何龙钟，老物用亢时当终。峡外六龙狞以凶，矜牙舞爪起战攻。咬鳞嚼甲含剑锋，陷胸折尾波血红，之死弗悟人谁恫？一龙引肮将欲从，回环雎盱未敢通。最后一龙藏于禋，睥睨胜败非愚祌，无乃有意收全功。云中弄珠劳尔躬，不如卧沙之从容。龙子学飞力未充，母在下视心憧憧。何物一角额准隆，？然出洞若蛇虫。有龙接之自巃嵸，恐是巩穴王鲔公，皮骨始蜕形犹蒙。两龙归来倦不翀，痴龙攀石身已癃。蚴蚪偃蹇倏腾冲，蜿蟺撄跃鬐发茸，呿呀奔拏曲如弓。百态并作何纷庞，是耶非耶孰能穷。画师昔有僧繇工，能令真龙下虚空。安得伶伦截竹筒，吹之呼龙出石谼，使我一见开昏瞢。
题老翁骑牛图
作者：刘基
朝代：明
体裁：古风

白日上悠悠，竹梢雾已收。晴天不易得，及时当放牛。邻家放牛多儿童，我家无儿只老翁。寒衣在机织未就，原上烈烈多高风。勿言衰老筋力簿，有牛可放殊不恶。伹愿天公不相恼，牛背闲眠饥亦好。
题老翁骑马图
作者：刘基
朝代：明
体裁：古风

少年远征役，及归鬓巳霜。战甲零落尽，空馀弓箭房。老马同死生，蹴踏沙碛长。故乡此何极，仰看鸿雁行。
题脩竹图
作者：刘基
朝代：明
体裁：七言律诗

九疑山下湘江畔，多少筼筜覆碧湍。自有清阴堪解愠，也能结实待栖鸾。濛濛暖翠晨烟洽，颗颗明珠夕露漙。长日焚香对图画，青冥风雨共凄寒。
题蟹
作者：刘基
朝代：明

壳斗犀函手斗兵，沙堤潮落可横行。稻根香软芦根美，未觉江山酒兴生。拥剑横行气象豪，浑疑缣素昃波涛。能令吻角流馋沬，莫向窗前咤老饕。
题蟹·其一
作者：刘基
朝代：明
体裁：七言绝句

壳斗犀函手斗兵，沙堤潮落可横行。稻根香软芦根美，未觉江山酒兴生。
题蟹·其二
作者：刘基
朝代：明
体裁：七言绝句

拥剑横行气象豪，浑疑缣素昃波涛。能令吻角流馋沬，莫向窗前咤老饕。
题西旅献獒图
作者：刘基
朝代：明
体裁：古风

鸣凤启至德，镐京作王家。万国戴元后，怀柔无迩遐。逖矣裔夷人，占风慕中华。毳服耳金鐻，拳毛眼窈洼。献獒越重译，辛苦涉流沙。归仁自彼心，务广匪子夸。謇謇大廷臣，忠告犹咨嗟。卜年盈八百，分得未为奢。云胡叔世主，黩武生諠哗。枸酱毒南徼，河源诧西槎。哀哀万夫命，驱以易骊騧。暴蔑文祖训，大贻天下瑕。画图漫写形，索意良无涯。太康焚雉头，宫闱茁妖芽。开元灰组绣，骊岫荒淫哇。夫岂不有初，荡心生百邪。望美洛阳都，赤符炳流霞。玉关闭高门，军宾绝相加。鸠杖老貔貅，虎落蔼桑麻。煌煌中兴业，奕奕流芳葩。谦光信受益，知足复何差。感事重怀古，因书戒矜誇。
题访隐图
作者：刘基
朝代：明
体裁：七言律诗

忽忆山中陶隐居，杖藜冲晚谒茅庐。林花浥露红无比，涧草含烟绿有馀。金鼎丹光缠日月，银河流水到阶除。松间白鹤通人语，长向瑶台寄远书。
题谢皋羽传后
作者：刘基
朝代：明
体裁：古风

阮籍哭穷途，墨翟哭素丝。贾谊上书期寤主，卞和抱玉无人知。人生有情不可塞，谢生恸哭非狂痴。神奔鬼遁天地革，龙鱼猫虎三辰黑。黼裳玄衮换毡裘，鞮唱羌歌满中国。生也何辜逢此时，有才不用空男儿。伯益丘墟管仲没，孤根弱植谁扶持？既不能学申胥顿首血沾臆，却吴再建荆社稷。又不能学邹衍长号彻帝关，飞霜六月凄燕山。空将泪洒荒冈雨，添作秋涛撼江浦。君不见杞梁之妻善哭夫，哭得城崩又何补？夜猿叫罢天晦冥，哭声摇动虚危星。潇湘竹死凤凰去，但见白波连洞庭。呜呼此士今安在，金石可销心不改。应将魂魄化精卫，衔取南山填北海。
题谢皋羽传后
作者：刘基
朝代：明

阮籍哭穷途，墨翟哭素丝。贾谊上书期寤主，卞和抱玉无人知。人生有情不可塞，谢生恸哭非狂痴。神奔鬼遁天地革，龙鱼猫虎三辰黑。黼裳玄衮换毡裘，鞮唱羌歌满中国。生也何辜逢此时，有才不用空男儿。伯益丘墟管仲没，孤根弱植谁扶持？既不能学申胥顿首血沾臆，却吴再建荆社稷。又不能学邹衍长号彻帝关，飞霜六月凄燕山。空将泪洒荒冈雨，添作秋涛撼江浦。君不见杞梁之妻善哭夫，哭得城崩又何补？夜猿叫罢天晦冥，哭声摇动虚危星。潇湘竹死凤凰去，但见白波连洞庭。呜呼！此士今安在，金石可销心不改。应将魂魄化精卫，衔取南山填北海。
题赵仲穆画眉图
作者：刘基
朝代：明

有美清扬婉且闲，横云吐月斗弯环。平生不识张京兆，却对妆台写远山。含簧茹管细相和，语困春风意更多。惊起佳人应有恨，双蛾蹙损不成歌。
题赵仲穆画眉图·其一
作者：刘基
朝代：明
体裁：七言绝句

有美清扬婉且闲，横云吐月斗弯环。平生不识张京兆，却对妆台写远山。
题赵仲穆画眉图·其二
作者：刘基
朝代：明
体裁：七言绝句

含簧茹管细相和，语困春风意更多。惊起佳人应有恨，双蛾蹙损不成歌。
题赵学士松图
作者：刘基
朝代：明
体裁：古风

赵公拈笔作古松，平地跃出三青龙。蜿蜒不上霄汉去，爽飒长留烟雨浓。前朝美人斗草处，犹有当时数株树。江亭六月凉如秋，应与此图相对愁。
题赵学士松图（白塔）
作者：刘基
朝代：明

赵公拈笔作古松，平地跃出三青龙。蜿蜓不上霄汉去，爽飒长留烟雨浓。前朝美人斗草处，犹有当时数株树。江亭六月凉如秋，应与此图相对愁。
题赵学士色竹图
作者：刘基
朝代：明
体裁：古风

竹性本孤直，磬折良可怜。由来刚介有摧挫，岁寒然后知真坚。虚堂无人清气会，日满高林风影碎。漆园胡堞去茫茫，今落潇湘苍玉佩。我思美人淇水隈，路永莫致增悲怀。雪霜纷糅嘉实晚，不知凤凰来不来。
题赵文敏公画松
作者：刘基
朝代：明

吴兴昔王孙，能画世莫及。观其二松图，矫若龙出蛰。蟠根破坤舆，拔萃滃原隰。交加各轩翥，崱屴相倚立。鼍鳞撑空青，豕鬣振飒飁。高藏日月气，清滴云雾汁。垂钓者何人，短棹非妄集。五湖多风涛，蛟蜃头角？。不如洿泽间，取足绩与鳛。倦眠松影下，百窍清凉入。慎勿惊松枝，天寒衣袂湿。
题赵文敏公画松
作者：刘基
朝代：明
体裁：古风

吴兴昔王孙，能画世莫及。观其二松图，矫若龙出蛰。蟠根破坤舆，拔萃滃原隰。交加各轩翥，崱屴相倚立。鼍鳞撑空青，豕鬣振飒飁。高藏日月气，清滴云雾汁。垂钓者何人，短棹非妄集。五湖多风涛，蛟蜃头角�。不如洿泽间，取足绩与鳛。倦眠松影下，百窍清凉入。慎勿惊松枝，天寒衣袂湿。
题赵文敏公画松
作者：刘基
朝代：明

吴兴昔王孙，能画世莫及。观其二松图，矫若龙出蛰。蟠根破坤舆，拔萃滃原隰。胶加各轩翥，崱屴相倚立。鼍鳞撑空青，豕鬛振飒瑀。高藏日月气，清滴云雾汁。垂钓者何人，短棹非妄集。五湖多风涛，蛟蜃头角。不如洿泽间，取足矰与鳎。倦眠松影下，百窍清凉入。慎勿惊松枝，天寒衣袂湿。
题释骖图
作者：刘基
朝代：明
体裁：古风

关中小儿勇而竞，玉帐貔貅三百乘。焉知道上十二牛，皇天默佑周同姓。绛宫大厉吼如雷，墨车载甲光照䋿。鹰腾二陵间，剑锋白皑皑。壮士百战脑涂地，元帅束缚坐草莱。俘囚有血堪衅鼓，自分残膏染齐斧。万死一生直望外，岂意片言由内主。鸿雁曾伤弓，尚为空弮愁。犀兕脱匣出，闻呼肯回头。河边解骖徒谫谋，舟中稽首心悠悠。济河封尸勿云晚，此事终作晋国羞。君不见夫差违子胥，空洒姑苏泣。丈夫深戒妇人仁，养虎遗患悔莫及。
题金谷园图
作者：刘基
朝代：明
体裁：古风

君不见石家名园拟黄屋，蜀锦作围金作谷。暖香烘日浮紫霄，冰纨火而鲛人绡。燕钗十二歌白苧，珊瑚玲垄绿珠舞。月榭吹笙引凤凰，雾幄传觞语鹦鹉。爨下蜡光宵未歇，楼上佳人碎琼雪。空将遗恨寄丹青，留作千年覆车辙。
题鉴湖送别图
作者：刘基
朝代：明
体裁：五言律诗

曲岸扁舟舣，澄湖祖帐开。云生秦帝碣，雨映越王台。荷气清瑶席，波光滟玉杯。情深不忍别，欲去更徘徊。
题钓雪图
作者：刘基
朝代：明
体裁：五言律诗

雪暗洲渚白，江清蒲柳寒。悠扬双短棹，汗漫一鱼竿。忽忆沧浪曲，因悲行路难。蛟鼍正骄恣，还为尔长叹。
题钟馗役鬼移家图
作者：刘基
朝代：明
体裁：古风

髯夫当前黧妇后，腊鬼作粮驱鬼负。虹霓可驾雷可车，胡为役鬼来肩舆？乃知老馗未公正，怙威植私干律令。玄云沈阴鬼怪多，馗乎馗乎奈尔何！
题钱舜举折枝山茶
作者：刘基
朝代：明
体裁：古风

岁暮寒气结，百卉无遗荣。懿此独不淍，方冬烨红英。有似节义士，特立不爽贞。幽居屏纷杂，丹铅寄深情。葱茏翠云翘，缀以流霞精。玄霜避晨艳，华月助宵明。坐令桃与李，无言愧微生。赠诗勿遐弃，贵之比瑶琼。
题钱舜举马图
作者：刘基
朝代：明
体裁：古风

吴兴公子雅好奇，欲把丹青竞天巧。花蜂柳莺看巳足，貌得骅骝图更好。浪花满身蹄削諲，两耳抽出春笋尖。风鬉欲拂九霄雾，隅目似挂高秋蟾。昨者王良失鞿鞚，封狼咆哮蛇豕閧。天闲乘黄越在野，出车未见歌南仲。呜呼，安得此马背负郭令公，扫清四海归奏明光宫。
题陆放翁卖花叟诗后
作者：刘基
朝代：明
体裁：古风

君不见会稽山阴卖花叟，卖花得钱即买酒。东方日出照紫陌，此叟巳作醉乡客。破屋含星席作门，湿萤生灶花满园。五更风颠雨声恶，不忧屋倒忧花落。卖花叟，但愿四海无尘沙，有人卖酒仍卖花。
题陆放翁晚兴诗后
作者：刘基
朝代：明
体裁：古风

雄剑閟宝匣，中夜蛟龙吼。男儿抱志气，宁肯甘衰朽。松楠在深谷，枝叶拂星斗。虽无般匠顾，势自凌培塿。昂昂商山翁，矫矫渭滨叟。林泉不遐遗，轩冕亦固有。奈何刘伶辈，贱身若刍狗。徒生天地间，事负发与手。三复咏斯章，千载吾尚友。
题陆放翁湖上诗后
作者：刘基
朝代：明
体裁：七言律诗

放浪江湖一老翁，若耶溪上几春风。门前流水斜还直，篱外闲花白复红。甚欲赋诗追杜子，也能纵酒学陶公。细看墨迹成怀古，叹息他乡类断蓬。
题陈太初画扇
作者：刘基
朝代：明

一道沧江隔战尘，白蘋风起浪鳞鳞。新亭满眼神州泪，未识中流击楫人。泛湖浮海两如何，满地悲风起白波。争似乘槎随博望，玉绳光里看山河。水净沙明一叶船，钓丝牵月过长川。五湖何地宜生理，我欲从之问计然。
题陈太初画扇
作者：刘基
朝代：明
体裁：七言绝句

炎天玉烁水银流，琴上薰风可解忧。不负吾皇麟趾意，只今谁是富民侯。
题陈太初画扇·其一
作者：刘基
朝代：明
体裁：七言绝句

一道沧江隔战尘，白蘋风起浪鳞鳞。新亭满眼神州泪，未识中流击楫人。
题陈太初画扇·其三
作者：刘基
朝代：明
体裁：七言绝句

水净沙明一叶舡，钓丝牵月过长川。五湖何地宜生理，我欲从之问计然。
题陈太初画扇·其三
作者：刘基
朝代：明

水净沙明一叶船，钓丝牵月过长川。五湖何地宜生理，我欲从之问计然。
题陈太初画扇·其二
作者：刘基
朝代：明
体裁：七言绝句

泛湖浮海两如何，满地悲风起白波。争似乘槎随博望，玉绳光里看山河。
题雪汀图
作者：刘基
朝代：明
体裁：古风

天迷迷，地茫茫，云垂日白江水黄。踆乌冻缩龙走藏，雪花如月开榑桑。彼何人斯一叶航，手持钓竿咏沧浪。咏沧浪，倚逍遥，天风吹入瑶池去，素女素娥应见招。
题雪竹图
作者：刘基
朝代：明
体裁：七言律诗

雪压江边脩竹林，沅湘晚色起愁阴。川光荡漾空清阔，山气玲珑太白深。未得稍云邀凤宿，可能映水学龙吟。无人谷里吹春律，直节虚中恐不禁。
题风中水仙花图
作者：刘基
朝代：明
体裁：七言绝句

痴妒封家十八姨，不争好恶故相欺。沅湘日暮波涛起，翠荡瑶翻欲渡迟。
题鲜于伯机书杜工部诗后
作者：刘基
朝代：明
体裁：古风

少陵昔避乱，买屋西枝村。卜邻得赞公，聊可与晤言。四郊斗豺虎，烟尘塞乾坤。中宵望北辰，惨戚衰老魂。我今亦漂泊，不得归本根。感此一太息，欲语声复吞。
风入松
作者：刘基
朝代：明
体裁：词

一天烟霭酝愁阴，庭宇沉沉。画梁燕子来何晚，薄寒犹恋罗衾。但道青春未谢，不知芳径苔深。少年欢笑梦中寻，落得伤心。苍梧凤去幽篁死，断弦空系瑶琴。莫更登高望远，杜鹃声在云林。
风流子·咏草
作者：刘基
朝代：明
体裁：词

雪尽水平津，萋萋处、风景最愁人。想金勒未归，绣帏深闭，玉颜自老，芳意徒新。送日挽烟千万里，迤逦际苍旻。蜀魄叫迷，楚魂思殢，碧云如梦，眉黛空颦。凄凉长门殿，飞花与清泪，共滴华茵。惟有乱萤时来，夕砌相亲。恨此身不化，柔条弱蔓，暗随灵雨，得到枫宸。窗掩黄昏，一生几度青春。
飞龙引
作者：刘基
朝代：明
体裁：乐府曲辞

轩辕黄帝上天时，五龙垂髯下接之，后宫綵女咸相随。云轻龙健不可追，綵女化作黄金芝。金芝千年一作花，花光五色明朝霞。扶疏荫映玉皇家，沉精降液为丹砂。鍊丹砂，成水银，水银流汞浴火轮。火轮照曜十二辰，黄龙归来天帝嗔。
驿传杭台消息石末公有诗见寄次韵奉和并寓悲
作者：刘基
朝代：明

丧乱如川未有涯，悲风满地是虫沙。衰迟两臂从生柳，疾病双眸但陨花。暗蛩寒蝉秋色老，丹枫紫菊夕阳斜。颇闻四国思郇伯，尚想诗人赋木瓜。
驿传杭台消息石末公有诗见寄次韵奉和并寓悲感二首
作者：刘基
朝代：明

被谗去国终思楚，厚貌深情漫剧秦。禾识庞萌直老贼，妄期侯景作忠臣。池鱼幕燕依栖浅，轩鹤冠猴宠渥新。何处荃兰不萧艾，种蔬犹得养闲身。丧乱如川未有涯，悲风满地是虫沙。衰迟两臂从生柳，疾病双眸但陨花。暗蛬寒蝉秋色老，丹枫紫菊夕阳斜。颇闻四国思郇伯，尚想诗人赋木瓜。
驿传杭台消息石末公有诗见寄次韵奉和并寓悲感二首·其一
作者：刘基
朝代：明
体裁：七言律诗

被谗去国终思楚，厚貌深情漫剧秦。禾识庞萌直老贼，妄期侯景作忠臣。池鱼幕燕依栖浅，轩鹤冠猴宠渥新。何处荃兰不萧艾，种蔬犹得养闲身。
驿传杭台消息石末公有诗见寄次韵奉和并寓悲感二首·其二
作者：刘基
朝代：明
体裁：七言律诗

丧乱如川未有涯，悲风满地是虫沙。衰迟两臂从生柳，疾病双眸但陨花。暗蛬寒蝉秋色老，丹枫紫菊夕阳斜。颇闻四国思郇伯，尚想诗人赋木瓜。
鸡鸣一首赠宗文侄
作者：刘基
朝代：明
体裁：四言诗

鸡鸣朝晖，草露未晞，巢鸟于飞。鸡鸣夕阴，草露淋淫，鸟归于林。鸡鸣匪司时，鸟举匪有期。氓之蚩蚩，盖亦何思？朝露白如玉，我不敢躅，恐湿我足。夕露光如珠，我不敢踰，恐湿我裾。谁谓河弗广，可航可荡。风波无期，不如勿往。谁谓林弗幽，可遨可游。豺虎无虞，不如勿由。中田有禾，园有树麻。发石有泉，可以为家。中田有麦，园有树核。采山有蔬，可以为宅。
鸡鸣曲
作者：刘基
朝代：明
体裁：乐府曲辞

日将出，鸡先鸣，千门万户听鸡声。美人锦帐愁欲曙，壮士苦心煎百虑。人间百年能几日，日日鸡鸣催日出。一朝过了复一朝，白发萧萧此生毕。齐妃播淑德，感彼虫薨薨。周宣悟姜后，功业光中兴。亦知国家共如此，莫怪鸡鸣催早起。
鸡鸣曲
作者：刘基
朝代：明

霜飞月落天峥嵘，咿咿喔喔邻鸡鸣。龙蛇杂遝寰海沸，谁知此声非恶声？莫厌晨鸡相应啼，中原千里绝晨鸡。一匡自是无伯仲，坐谈不用誇曾西。
鸡鸣曲·其一
作者：刘基
朝代：明
体裁：乐府曲辞

霜飞月落天峥嵘，咿咿喔喔邻鸡鸣。龙蛇杂遝寰海沸，谁知此声非恶声？
鸡鸣曲·其二
作者：刘基
朝代：明
体裁：乐府曲辞

莫厌晨鸡相应啼，中原千里绝晨鸡。一匡自是无伯仲，坐谈不用誇曾西。
鸣雁行
作者：刘基
朝代：明

？？鸣雁鸣达旦，举翼相连拂云汉。平原漠漠生野烟，雁飞只向江南天。江南十月多禾黍，一半轮官半供汝。明年二月归养雏，雏成又望江南去。
鸣雁行
作者：刘基
朝代：明
体裁：乐府曲辞

��鸣雁鸣达旦，举翼相连拂云汉。平原漠漠生野烟，雁飞只向江南天。江南十月多禾黍，一半轮官半供汝。明年二月归养雏，雏成又望江南去。
鹧鸪天·冬煖
作者：刘基
朝代：明
体裁：词

窗外群蛙久不鸣，夜来忽听满池声。客心且喜逢冬暖，天意犹当放晚晴。尘劳事，莫关情，清风皓月共忘形。夭桃应妒芙蓉色，故发鲜花照眼明。
鹧鸪天·题梅花图
作者：刘基
朝代：明
体裁：词

玉骨冰肌萼绿华，骑龙飞下太清家。衣飘碧落星芒动，佩拂玄冥月影斜。江水阔，岭云奢，香魂散作岁寒葩。画图惊见春风面，陟觉精神冷不邪。
麦舟图歌
作者：刘基
朝代：明
体裁：骚

我马饱粟兮彼食不詜秕糠。我麦满舟兮彼无以送其死亡。我忽见兮哀不能忘。推以与之兮我心乃康。我闻在昔兮有虞夏商。一夫百亩兮家有稻与梁。生不饿殍兮死有藏。呜呼今不得见兮使我心伤。
黄华一首送叶师仁省兄还栝苍
作者：刘基
朝代：明
体裁：四言诗

睆彼黄花，有烨其辉。骊驹在路，送子于归。蔚彼柔桑，猗其条矣。心之怊矣，维其辽矣。翩翩者鳦，亦习其羽。悠悠者途，孔脩且阻。执子之手，酌子以酒。言念言怀，劳心如纠。子有兄弟，维胸维臆。嗟我之怀，曷云能极。瞻彼崇阿，维云茫茫。之子之往，多我慨伤。鸿雁于征，载号载飞。兄弟之远，胡宁不悲。山川遐邈，日月逾迈。送子于归，俾我心瘵。
黄州团湖董氏镜心楼
作者：刘基
朝代：明
体裁：七言律诗

团湖四面开明镜，中有高楼接泰清。绛气往来蟾影入，碧光浮动日华生。云间灭凤孤飞下，空里游鱼作队行。安得翠軿呼弄玉，金银台上卧吹笙。
黄慎之自闽见访夜坐对酌怅然有感四首
作者：刘基
朝代：明

故人一为别，七见秋夕月。今日见故人，故人须发新。世情如须发，故人当识察。车轮东北驰，车毂终不移。倦暑伏管蒯，白汗如流泻。开门见故人，谓是天上下。新人各自媚，故人何为者。斧斤入山林，松柏化灰灺。寄语风胡子，莫怪金跃冶。煌煌华烛辉，扇扇飞蛾翼。羲和倚扶桑，恨无夸父力。大鹏虽有能，万里亦一息。可怜千斤牛，坐受鼷鼠食。故人发犹黑，故人心尚赤。人生一世间，几见驹过隙。南山有乔松，翠鹬斗颜色。般倕不收录，野火恣焚炙。枝枯干亦折，雪霰交洒淅。中心有流液，入地化为石。遗之五百年，犹堪补青天。
黄慎之自闽见访夜坐对酌怅然有感四首·其一
作者：刘基
朝代：明
体裁：古风

故人一为别，七见秋夕月。今日见故人，故人须发新。世情如须发，故人当识察。车轮东北驰，车毂终不移。
黄慎之自闽见访夜坐对酌怅然有感四首·其三
作者：刘基
朝代：明
体裁：古风

煌煌华烛辉，扇扇飞蛾翼。羲和倚扶桑，恨无夸父力。大鹏虽有能，万里亦一息。可怜千斤牛，坐受鼷鼠食。
黄慎之自闽见访夜坐对酌怅然有感四首·其二
作者：刘基
朝代：明
体裁：古风

倦暑伏管蒯，白汗如流泻。开门见故人，谓是天上下。新人各自媚，故人何为者。斧斤入山林，松柏化灰灺。寄语风胡子，莫怪金跃冶。
黄慎之自闽见访夜坐对酌怅然有感四首·其四
作者：刘基
朝代：明
体裁：古风

故人发犹黑，故人心尚赤。人生一世间，几见驹过隙。南山有乔松，翠鹬斗颜色。般倕不收录，野火恣焚炙。枝枯干亦折，雪霰交洒淅。中心有流液，入地化为石。遗之五百年，犹堪补青天。
黄鹄曲
作者：刘基
朝代：明
体裁：乐府曲辞

黄鹄双飞中路分，关山风雪陇头云。云深雪暗知何处，哀叫声声天上闻。
题章东孟山水
作者：刘堧
朝代：明
体裁：七言律诗

卢家公子称三绝，诗妙书精画亦工。落笔多宗董北苑，高情不减米南宫。天低碧树春云合，潮满沧洲暮雨空。却忆买船同载酒，城南山下醉东风。
游仙坛
作者：刘士奇
朝代：明

独怜丘壑涤尘襟，竹杖芒鞋历翠岑。借问仙坛何处是，望中烟树碧云深。
秋夜旅怀
作者：刘士奇
朝代：明
体裁：五言律诗

为客方如晋，还家复入秦。音书徒属望，灯火自相亲。草色连朝改，砧声向晚频。那堪千里外，犹有未归人。
谢程太史松溪惠樵茶
作者：刘士奇
朝代：明

辛夷帘下忆卢仝，封寄情深谏议通。乍阅百团浑似月，不须七椀便乘风。云铛屡挹闻香冽，松籁旋听觉虑空。向道蒙山武夷胜，岂知樵涧摘春丛。
谢程太史松溪惠樵茶
作者：刘士奇
朝代：明
体裁：七言律诗

辛夷帘下忆卢仝，封寄情深谏议通。乍阅百团浑似月，不须七碗便乘风。云铛屡挹闻香冽，松籁旋听觉虑空。向道蒙山武夷胜，岂知樵涧摘春丛。
会盟台
作者：刘士皆
朝代：明
体裁：古风

沔池之水深且清，傍有危台如砥平。秦赵二君虽巳矣，偏留遗土称会盟。忆昔昭王彊盛日，六国闻风皆辟易。一朝忽忍割连城，殷勤欲贸楚和璧。当时诚伪未可知，蔺公何事去不疑。秦果无意偿其地，公然完璧间行归。自是两国生嫌隙，祸结兵连岁无息。千里筑台号结欢，果为斗智与斗力。赵既从容鼓瑟希，秦不击缶将焉为。岂知壮士五步内，欲以颈血亲溅之。
大梁八景次都御史王公韵
作者：刘士皆
朝代：明
体裁：七言律诗

宝刹浮图耸碧空，霜天处处坐闻钟。繁台春尽花如露，汴水秋深夜亦风。月映周桥千顷碧，烟凝隋柳一堤浓。黄河日夜涛声吼，似出金明雨意中。
天津桥
作者：刘士皆
朝代：明
体裁：古风

洛阳天津桥，乃是隋所造。炀帝久巳亡，斯桥犹自好。云昔创建初，督役苦凌暴。万姓困莫当，妻孥不相保。衅石皆膏脂，涂地总肝脑。虽能不日成，未免逆天道。自从登綵舟，甘向扬州老。桥上虽繁华，龙舆不复到。空馀杠与梁，纵横走群盗。吁嗟炀帝心，何事太颠倒。人意既巳离，安能事穷讨。汴水日夜流，波涛终浩浩。似有哀痛音，怨君苦昏眊。我来数经过，临风亦嗟悼。何必闻鹃声，自然伤怀抱。
望气台
作者：刘士皆
朝代：明
体裁：古风

昔人巳乘青牛去，海阔天高几昏曙。空馀百尺望气台，至今犹在经行处。传说当年函谷关，常有紫气来其间。世人俗眼不能识，往往轻视如等閒。惟有关门令尹喜，自言当得异人至。筑台望望未多时，果遇东周柱下史。从容授以道德经，五千奇言皆至精。飘然拂衣不肯住，移车又向西川行。川西迢迢路脩阻，喜即辞官远趋赴。青羊观里忽相逢，一笑呼名宛如故。此邦传道实所宜，如何又有终南期。遂令喜也双倦足，终岁碌碌无宁时。青牛老人去不返，寂历荒台犹在眼。登高披棘考遗踪，落日亭亭春正晚。
杜康宅
作者：刘士皆
朝代：明
体裁：古风

杜康有故宅，洛阳城西皋。宅废人巳往，空馀石榨槽。槽傍有古井，香泉流滔滔。至今人汲酿，展转费桔槔。古有仪狄氏，作此心甚劳。大禹始饮之，轻弃如鸿毛。云何百世下，尔术尤更高。曲糵苦糜烂，草木困烹熬。河中取桑落，中山制松醪。洞庭酝柑橘，大宛煎蒲萄。遂令谨厚士，化作凶憸曹。充池或以酒，筑台或以糟。台可望十里，池可容数艘。败亡由继见，节义谁复操。我生重怀古，感此心酕醄。吁嗟乎杜康，尔责将焉逃。
经陈平庙
作者：刘士皆
朝代：明
体裁：七言律诗

梁栋高材冠玉姿，蓬门瓮牖暂栖迟。里中作宰人称善，蒲曲封侯孰见期。蹑足可回真主怒，间金能起霸王疑。平生功业多如此，不独平城一策奇。
耆英堂
作者：刘士皆
朝代：明
体裁：古风

文潞留守时，富韩方释位。搆堂聚洛贤，作此耆英会。于行十三人，人人总名贵。须眉既皓然，衣冠亦甚伟。每当风景妍，车骑辄驰稡。都人竞随观，自以后为愧。吾尝慕其人，仰之若巨贝。恨不生同时，殷勤为拥彗。堂空巳多年，苔藓失遗绘。仰止重裴徊，临风起长喟。
范文正公墓
作者：刘士皆
朝代：明
体裁：古风

范公天下士，意气隘九州。平生一片心，未尝为己忧。自从参大政，廊庙多谟猷。胸中百万兵，往往震边邮。为政尚平易，所至民歌讴。立祠画公像，无问去与留。奉赐有馀资，恤匮力不休。广置义田宅，岂惟轻麦舟。斯人巳沦谢，遗冢尚如丘。停骖躬拜谒，仰止思悠悠。
金谷园
作者：刘士皆
朝代：明
体裁：古风

金谷渺何许，邈在洛城闉。借问作者谁，晋代石季伦。念昔初建时，气势亦何殷。兼金贸寸地，岂惜宝与珍。园池极侈丽，台榭穷奂轮。但恐巳乐违，宁顾闾里贫。遥遥步锦障，错杂綵绣纹。屑沈试轻体，燔蜡代为薪。翠釜出驼峰，玉盘荐猩唇。醒挥铁如意，珊瑚轻若尘。平生知巳友，二十有四人。事异各巳去，伊谁仍见亲。赖有坠楼妓，雨泣情殷勤。虽能效微节，宁复免尔身。仓皇死生际，徒供奴辈嗔。至今园上草，寂寞伴宵燐。我来一经过，驻马立荆榛。俯仰重裴徊，感慨临风频。
铜驼巷
作者：刘士皆
朝代：明
体裁：古风

古陌名铜驼，苍茫满荆棘。驼亡知几年，犹自纪陈迹。想其营度初，正当汉盛日。尽销天下兵，乃足资融液。煽鞠劳鬼工，呵护烦神力。一泻遂成形，俪与生驼匹。崔嵬两峰高，峻拔千金直。有时夜嘶风，万兽犹辟易。鼎湖龙巳去，中原鹿再失。区区铜臭躯，谁复重爱惜。我昨一经过，寻踪空太息。驼兮如有灵，好共金仙泣。
镇平
作者：刘士皆
朝代：明
体裁：七言律诗

百里云山簇镇平，四时风景快人情。菱花池晓天光净，燕子崖深雾气清。旧业独怜先主庙，遗踪空见故侯城。登高吊古频惆怅，乐极翻令百感生。
陜州
作者：刘士皆
朝代：明
体裁：七言律诗

召伯棠阴翠作堆，神农祠下总蒿莱。三门砥柱今犹在，并蒂芙蓉久不开。绣岭岚光凝禹庙，锦滩春色上仙台。姚崇巳矣齐贤逝，翘首临风忆俊才。
白燕
作者：刘士进
朝代：明

姑射山头化雪衣，却怜春色到柴扉。舞依玉树梅花堕，影落瑶阶柳絮飞。乍入鹭行犹缥缈，便随蝶去更依稀。昭阳殿里春如许，莫怨秋风独自归。
飞霞阁水松
作者：刘士进
朝代：明

飞霞高阁俯双松，绿水寒塘翠欲重。风送涛声喧鸟雀，日衔波影散虬龙。曾供陶令三秋兴，不数秦皇尺命封。岁晚不渝冰雪操，采芳何处问芙蓉。
北郊纪事
作者：刘士骥
朝代：明
体裁：七言律诗

元郊展礼报元功，五夜神光满碧空。灵鼓飞声天籁里，黄琮呈采月明中。渐看玉佩千官集，共祝金穰四海丰。圣主精诚先俎豆，遥看黻冕坐斋宫。
长陵陪祀
作者：刘士骥
朝代：明
体裁：五言律诗

赤县归真主，青山锁故宫。玉鱼沈永夜，石马立西风。霜露秋容肃，椒兰祀典崇。明禋鸾驭在，济济骏奔同。
乙巳二月在闽雨中度福安县大岭
作者：刘大夏
朝代：明

青春作客几经年，白发犹怜未息肩。领得丝纶来远峤，不辞风雨度危巅。半空云锁浑无地，一径人通直有天。闻道前途山更险，及时须着祖生鞭。
仲春陪祀先师于太学
作者：刘大夏
朝代：明

吾道乾坤大，神功宇宙长。六经垂宪典，百世乐虞唐。圣主崇殷礼，春丁启旧章。制从天上下，诚在币先将。斗柄回霄汉，黉宫列冕裳。炉烟环殿袅，庭燎烛天煌。飒沓韶钧奏，清芬黍稷芳。舞容辉俎豆，歌吹杂笙簧。肃肃神如在，颙颙气若藏。致恭三献爵，饮福再升堂。遥听青衿赞，稀闻玉佩锵。松阴移晓月，人影散寒霜。回首看车马，徐徐过庙墙。
俞佥宪报京师信息
作者：刘大夏
朝代：明

老年飘泊在天涯，番汉丛中信作家。塞下风寒愁戌火，城头日暮惨悲笳。山溪险阻来时路，江汉微茫梦里槎。故旧乘骢来又别，殷勤为我报京华。
六月三日登净寺望西湖
作者：刘大夏
朝代：明

谁将西子比西湖，此日凭栏一吊苏。楼外江山依旧在，湖中歌舞几时无。自怜白发千茎短，徒有丹心一寸孤。归去九重如赐问，萧条今日在三吴。
再登重阳庵
作者：刘大夏
朝代：明
体裁：七言律诗

山径迂回又一庵，白云深处暂停骖。游人对景心偏适，远客怀乡意岂堪。十裁宦情淹蓟北，半生归梦在江南。孤臣敢负君恩重，深恐经纶未素谙。
南宁遇冬至雨中有感呈同事二王公
作者：刘大夏
朝代：明

风雨凄凄客思凉，况逢冬至在殊方。愁看瘴岭遮天短，独拥寒衾觉夜长。地杂夷情休问俗，庭无官事懒升堂。醇醪幸接周公瑾，百感伤怀总欲忘。
和同游陆大参韵
作者：刘大夏
朝代：明
体裁：七言律诗

云山何处是归期，老去偏怜宦况微。作客未离烟水地，行囊先制芰荷衣。吴山地近红尘少，楚泽莼香紫蟹肥。今日共君须尽醉，白头相与会应稀。
和李宾之再游西山韵
作者：刘大夏
朝代：明

匹马迎风㧕外嘶，停鞭私语换前题。千年故事怀江左，一路青山似镐西。此地传闻曾见虏，何人谈笑合封齐。感时无限伤春意，潦倒都因醉后迷。
宿新乐县寿圣寺壁间有唐人早朝诗依韵写怀
作者：刘大夏
朝代：明

早窃湖南第一筹，时承蟒玉宠光优。八千里外充行伍，四五年前别冕旒。捧檄丹心怜我拙，乘桴沧海共谁忧。逢人若问停车处，直到关西最尽头。
寄谢浙江陈都阃
作者：刘大夏
朝代：明

荷戈老出玉门关，圣主恩深又许还。独感多情陈阃使，音书频问到东山。
寻功德寺失道
作者：刘大夏
朝代：明

最是祗园佳境深，白云堆里路难寻。禅房未了看花兴，清梵空闻隔叶音。酒醒微风双树远，诗成斜日半山阴。相逢拟就汤休宿，古钵分泉洗渴心。
山居偶成
作者：刘大夏
朝代：明

重阴绕屋蔽晴晖，独卧东庵半掩扉。日似小年人事简，风如太古世情稀。石田有稻供蔬食，野径无尘染素衣。一段山居多少趣，临风几度倦高飞。
彰德别叶庭荗
作者：刘大夏
朝代：明

临岐莫厌酒杯深，此去何年更盍簪。秋塞比来多便雁，殷勤时慰故人心。
往香山海上
作者：刘大夏
朝代：明

烟波沧海九衢尘，北去南来笑此身。清世自惭无补地，白头犹作未归人。故乡儿女多荒废，仕路交游半隐沦。洛社诗成何日事，楚江西畔觅香莼。
戌中故旧无来见独严仲洪赠诗和之
作者：刘大夏
朝代：明

老冒风尘万里行，蒲轮今日出都城。独怜陌上王孙草，一任寒霜不世情。
早朝
作者：刘大夏
朝代：明

夜色苍苍月渐西，千官待漏立金闺。龙飞咫尺天颜近，虎拜从容佩响齐。花迓宫袍云锦重，柳披春仗露梢低。眼中并识文明治，东阁前头取次题。
早朝寄所知
作者：刘大夏
朝代：明

漏残高阁月华低，曙色分来紫禁西。帘捲香烟龙衮见，佩和仙乐鹭班齐。陛头咫尺承天语，花底从容坐御堤。遥忆故人何处是，楚天云树望中迷。
次西涯学士饯衍圣公作
作者：刘大夏
朝代：明

欹枕秋风负胜招，群仙遥忆下烟霄。红螺醮甲金波重，宝鸭迎风玉篆消。古锦奚囊推贺笔，清时吏隐笑由瓢。山花与主新名字，老我吟成侑酒谣。
游西山出城道中
作者：刘大夏
朝代：明

晓来联骑踏晴沙，风景苍苍一望赊。几处白云前代寺，数村流水野人家。莺啼别墅春犹在，马到西山日未斜。回首不知归路远，九重宫殿隔烟霞。
游闽中玄妙寺晚归偶成奉同行徐沈二公
作者：刘大夏
朝代：明

清时作宦得閒游，更喜祗园景物幽。山色连云迷晓径，松声绕涧杂寒流。层台回首诸天近，半日凭栏百念休。薄暮归来心更乐，离离禾黍万家秋。
湖山雅趣图为太仓张俞题
作者：刘大夏
朝代：明

青山隐隐水悠悠，此日披图忆旧游。远树云开湘浦晚，孤帆日落洞庭秋。萍踪自昔随流转，华发谁今为国忧。却笑薄才终恋阙，湖山雅趣付君收。
端午日感怀
作者：刘大夏
朝代：明

东望乡关各一天，闭门閒坐思悠然。时催节候临端午，地尽江山到醴泉。往岁忧劳浑是梦，老年眈静似成仙。感怀吟罢无他事，祝颂君王有万年。
红梅
作者：刘大夏
朝代：明

别是江南一种梅，年年先占早春开。东风有意怜冰骨，冻雪无情压绛腮。仙子自知丰格在，北人宁作杏花猜。虽然未见调羹实，一寸丹心绝点埃。
自题衣冠乘马小像
作者：刘大夏
朝代：明

博带乌纱步骤迟，风流不似阵前时。将军岂是乖戎略，要使边人识汉仪。
蓝州渡河孙守备领兵护行
作者：刘大夏
朝代：明

界限山河汉与胡，生成天险卫秦都。初经边塞劳军送，老步冰桥倩客扶。故老千年思蹇叔，长城万里惜扶苏。不知鹿走坑儒事，更有何人诫后车。
谪回东莆田林都宪
作者：刘大夏
朝代：明

到处烽烟警客肠，津头幸有济舟航。暮云春树怀人处，独倚春风醉晚觞。
赠李西涯
作者：刘大夏
朝代：明

蚤年书剑客京师，愧以疏慵辱子知。龙榜已欣曾并举，凤池犹幸重相随。交游满眼还谁厚，尔汝忘形有宿期。总道玄都盛桃李，东风宁肯弃残枝。
赴广东过东平马上因简萧九鼎
作者：刘大夏
朝代：明

奉命南来十二程，风光感目不胜情。几家桑梓编新户，何处松楸蔽旧茔。问俗独怜今日异，留田敢废后人耕。相逢莫道悠悠者，牧守如今是弟兄。
过六盘山遇雪寄西涯阁老
作者：刘大夏
朝代：明

平生自顾百年间，九分驱驰一分閒。绿野误违三品地，白头今到六盘山。冰行雪渡知前定，运去年衰值后艰。寄语同年老知己，天涯孤客几时还。
送人还江西
作者：刘大夏
朝代：明

黄金台下唱骊驹，送客南归万里馀。一命未沾天子泽，满囊空载古人书。暖侵山雪新晴后，春入江梅欲绽初。宦况何如家食好，白云飞处是匡庐。
送别
作者：刘大夏
朝代：明
体裁：七言绝句

离筵酒尽泪沾衣，别后凭谁问是非。午夜梦回明月在，天南天北共清辉。
闻从者谈邕州土俗柬王佥宪
作者：刘大夏
朝代：明

邕州壤地接交南，凄楚夷风不忍谈。男女歌谣成卺礼，官民尔汝集茅庵。瘴来山谷云应黑，毒入溪河水尽蓝。漂泊独怜吴楚客，故园回首意何堪。
陌上耕农
作者：刘大夏
朝代：明

春风吹暖布新晴，远迩频闻击壤声。为乐自忘终日倦，遗安应效古人耕。更无世故来萦虑，只解农功是养生。堪笑宦游江海客，几人勋业著升平。
题孙懋仁沱西别业
作者：刘大夏
朝代：明

临沱新作辋川庄，乔木牵萝接草堂。山势东环云泽远，水源西出汉江长。秀钟人物滋三世，清绕门栏擅一方。君实归来须入社，黄花酿酒日闻香。
题杨参将出征
作者：刘大夏
朝代：明

甲胄森严意气豪，马头威振阵云高。戎王胆落天山外，鼠首穹庐望羽旄。
奉送白翁老堂翁老先生荣归
作者：刘大川
朝代：明

上臣忧国岂谋家，经济三朝发未华。宸鉴即今悬日月，山林何必恋烟霞。旱霖硕望知弥切，环召新恩定可夸。司马自堪骇虏胆，边烽行见靖胡沙。
发草凉楼驿一十里饭一黎姓楼和壁间任少海韵一绝
作者：刘天民
朝代：明

紫岩山阁倚残霞，素雪回看静碧沙。未有东风消不得，隔林犹似蕊珠花。
宫词
作者：刘天民
朝代：明
体裁：七言绝句

黄花细雨掩金铺，罢却针工一事无。才报成双又分去，人间博戏等樗蒱。
巴田
作者：刘天民
朝代：明
体裁：五言律诗

巴田不成井，逐垄细开塍。灌水分山溜，烧畬去野艿。三时勤不辍，八口饱方能。寄谢当涂子，民心未有恒。
春日周都阃招饮其宅盖亡友梁国吏第怆然兴感
作者：刘天民
朝代：明

乐事从于客岁违，宾筵叹息主人非。平章宅旧花仍发，王谢帘闲燕自飞。寒火尚供沽到酒，春蛾争化舞残衣。黄金莫惜沉酣尽，白发何堪故友稀。
渭南道中用韵荅黄汝厓方伯
作者：刘天民
朝代：明
体裁：七言律诗

陇水秦关道路均，春风花柳著行新。乌巾斜日久折角，白酒谁家堪入唇。晚岁始醒蝴蝶梦，故园今返鹿麋身。天涯尺牍劳相问，犹是渔矶旧友人。
秋日与客入西安门达观内苑望辽后妆楼作长句
作者：刘天民
朝代：明

朝退过西苑，仙游历尚方。彩云迷禁御，绮树隐萧墙。玉圯联驰道，金铺锁洞房。路看张锦遍，水识弃脂香。傍岸兰生殿，连岩玉凿堂。雕龙凄雾雨，碧瓦净烟霜。观仄飞鳷鹊，楼高翥凤凰。弋林通别馆，钓渚接回塘。虎气腾深圈，鹰声出内坊。露台嗟盛代，供帐陋前王。万岁名山地，千秋置酒场。参差围宝靥，左右烂貂珰。负宠鱼相贯，希恩雁列行。诙谐从曼倩，窈窕得毛嫱。芍药翻新曲，芙蓉避靓妆。风尘惊澒洞，花鸟辍辉光。蜗篆封珠户，蛛丝络象床。藤萝空冉冉，葭菼自苍苍。北菼更新主，南薰鼓舜皇。属车停警跸，贡使绝舟航。岂独群工起，还令庶事康。太平真有象，圣寿合无疆。谒者秋容老，宫娃午梦凉。只今怀短笔，讵用赋《长杨》。
拜胶东侯墓
作者：刘奎
朝代：明
体裁：七言律诗

峥嵘遗冢锁松楸，百战曾分汉室忧。鹿走乾坤几入莽，龙争神器复还刘。图形自是云台将，封爵犹传胶国侯。拜扫怆然生气在，净肠河水绕城流。
浦城漫兴
作者：刘子建
朝代：明
体裁：七言绝句

清溪何似百花潭，谷口云峰半夕岚。借问子真归去未，鹧鸪春雨满江南。
题樊仲平望云思亲卷
作者：刘子钦
朝代：明
体裁：古风

白云渺何许，亲舍天一方。游子隔千里，甘旨何由将。悠悠念远道，恋恋思故乡。情驰坐瞻忽，目断嗟悠扬。或随群雁飞，又逐长风翔。我心不自得，亲恩何能偿。于焉写新图，聊以抒中肠。思亲岂不切，王事焉可忘。愿以纯孝心，敷化从琴堂。黎氓沐至治，赤县歌时康。善名贻父母，永世斯流芳。
凤凰台
作者：刘存业
朝代：明

城中几许佳山水，胜日来游只凤台。若个诗人忙下马，旧时花雨忆衔杯。啼禽碧树森瑶室，遗履仙坛翳紫苔。门外纷纷满尘土，方知此景是蓬莱。
游山诗次杨吉士韵送路从龙
作者：刘存业
朝代：明

六鳌钓罢虹霓竿，玉笙乘风吹紫鸾。微吟呜呜倚清寒，赤松山深轻相韩。我有虚室炼就丹，与君握手倾肺肝。不须清露出铜盘，一胸盈盈冰玉团。拂拭莫耶醉中看，殷勤赠以青琅玕。天地云霞制衣冠，直登蓬瀛履屼巑。回首日月空跳丸，蜀道非难人自难。
游罗浮四首
作者：刘存业
朝代：明

说着登山有好怀，便携樽酒陟层崖。乾坤胜境无拘禁，今古游人自往来。尘占石台芳草弱，鸟啼云窦碧桃开。归来记取曾游处，展卷灯前取次裁。闻说罗浮四百峰，肩舆拨破紫云重。酿花时雨轻轻点，醉草温风故故浓。石壁篆书皆妙墨，铁桥遗履有灵踪。凭谁画我双蓬鬓，高帽长衫坐古松。仙家遥在白云隈，更把登高一步催。龙护钖潭春雨沫，草深丹灶旧时灰。行依石洞寻旧屋，坐汲山泉当酒杯。磨取丹崖记时月，他年应说我曾来。抱被相随石室中，天鸡初唱海涛红。晦明不定山头日，呼舞无端谷口风。前辈书题空石藓，野人心思只云松。神仙骨相知谁是，更踏飞云最上峰。
游罗浮四首·其一
作者：刘存业
朝代：明

说着登山有好怀，便携樽酒陟层崖。乾坤胜境无拘禁，今古游人自往来。尘占石台芳草弱，鸟啼云窦碧桃开。归来记取曾游处，展卷灯前取次裁。
游罗浮四首·其三
作者：刘存业
朝代：明

仙家遥在白云隈，更把登高一步催。龙护钖潭春雨沫，草深丹灶旧时灰。行依石洞寻旧屋，坐汲山泉当酒杯。磨取丹崖记时月，他年应说我曾来。
游罗浮四首·其三
作者：刘存业
朝代：明
体裁：七言律诗

仙家遥在白云隈，更把登高一步催。龙护锡潭春雨沫，草深丹灶旧时灰。行依石洞寻旧屋，坐汲山泉当酒杯。磨取丹崖记时月，他年应说我曾来。
游罗浮四首·其二
作者：刘存业
朝代：明

闻说罗浮四百峰，肩舆拨破紫云重。酿花时雨轻轻点，醉草温风故故浓。石壁篆书皆妙墨，铁桥遗履有灵踪。凭谁画我双蓬鬓，高帽长衫坐古松。
游罗浮四首·其四
作者：刘存业
朝代：明

抱被相随石室中，天鸡初唱海涛红。晦明不定山头日，呼舞无端谷口风。前辈书题空石藓，野人心思只云松。神仙骨相知谁是，更踏飞云最上峰。
资福寺
作者：刘存业
朝代：明

昔日嬉游地，重来愿不违。柱残高阁改，庵古老僧非。曲槛俯清水，迥廊步夕晖。何人知此意，更与一留衣。
过韶阳吊熊义士
作者：刘存业
朝代：明

天骄杀气中原下，孺子龙舟海上来。庾岭征师云阵捲，曲江降将夜城开。山河有恨忠魂激，日月无光壮士摧。感慨芙蓉津下水，至今犹动路人哀。
送洗马梁叔厚使南交
作者：刘存业
朝代：明

四牡騑騑别翠华，锦衣英簜照天涯。壮心遥傍征南柱，豪气高凌博望槎。麟凤丰仪昭代出，文章声价远人誇。葡萄薏苡浑无用，管取归来学相麻。
题梁钝庵先生迎翠楼
作者：刘存业
朝代：明

昔贤风已邈，台榭尚留名。草色迷花坞，苔痕上藻楹。径幽无马迹，林静有莺声。想像高人趣，悠然寄远情。
华楼
作者：刘孝
朝代：明
体裁：七言律诗

抱真刘子卧浮丘，入道丹成几万秋。苔合峰门金液冷，松蟠龙洞玉盆收。隋唐瓦落元天殿，山海云藏独石楼。七十二宫明月在，不知何处觅仙洲。
题庐墓
作者：刘孝
朝代：明
体裁：七言律诗

遥怜郭本情何苦，几度思亲两鬓霜。烟锁洹流寒咽咽，谷摇风木昼茫茫。哀猿夜下清枫泪，冷雨魂惊碧草香。彤管光辉归柱史，邺台千载播馀芳。
咏红梅
作者：刘孟海
朝代：明

寒梅□□月，色映绛霞流。点额凝脂堕，娇妆傅粉羞。醉容临玉镜，朱袖拂琼楼。莫遣关山笛，西风吹暮愁。
夏泛舟黄洋河登龙王庙
作者：刘宇
朝代：明
体裁：七言律诗

晚来閒步偶登台，坐对溪山眼界开。仗簇千峰迎郡合，带萦一水抱城回。嘤嘤夏木闻啼鸟，浩浩波涛响怒雷。为向龙神乞灵贶，挽将清汉洗尘埃。
春夜饮六峰寺
作者：刘宇
朝代：明
体裁：七言律诗

春江带雪访禅关，路入崎岖野寺间。屏叠翠微千嶂合，山含清浅六峰寒。老僧灯话浑农事，村酒筒传近夜阑。欲学无生因问舍，小楼几共月轮团。
题报恩寺方丈
作者：刘宏
朝代：明

洒帚高台放眼宽，一尊携客暂盘桓。门连翠嶂市声远，窗锁白云秋色阑。僧定自知龙钵冷，客来谁识鹤巢寒。西风半夜萧萧竹，使我篝灯几度看。
上云门
作者：刘宗周
朝代：明

平生事业在林阿，晚卜云门几度过。不尽名山恣俯仰，空馀亲舍倚嵯峨。樵渔老伴分家计，烟水閒情付病魔。从此吾行亦已矣，茅庵应住白云窝。
云门杂咏
作者：刘宗周
朝代：明

碌碌尘寰大梦酣，幽居胜事郡城南。秦山入望迎如辇，耶水回波织似蚕。品入画图真第一，行逢仙岛恍成三。即看别业宜园去，也是陶庵与邵庵。落日依依林杪晖，老僧相见把征衣。重来古寺传忠孝，惹得新辞和去归。市虎暗随蕉鹿换，青山长待白云飞。当时化鹤人何在，容我生还丁令威。千古名山一代狂，数寻遗事意伥伥。残碑永护风霜迹，老树新分松桧秧。若个宗门堪继钵，几番沧海又成桑。辛勤六寺今重复，只履西归是故乡。一座山僧伴一回，薄游如卧小崔嵬。永和遗帖停云散，王氏新碑染翰开。看竹有楼随地主，乘风无阁待朋来。眼前兴废都相似，莫遣空林放酒杯。老脚登临不似初，秦峰一跨七年馀。苦无灵药将颜驻，拟有哀辞待篆书。破釜赍粮君莫误，当途筑舍事诚疏。悬知天上冰壶洞，迥隔人间六月庐。寂寞任公旧钓竿，千溪并作一溪寒。人横小渡看鸥没，目送危矶立鹭酸。未许风流供病叟，且传名姓带微官。竹林幽处山家好，狼藉新蔬饷午盘。转上秦峰扪碧苔，云踪缥缈怅悠哉。回风几度马蹄送，骤雨一番牛背来。处处人家残照倚，村村烟树晓凉栽。探幽更指丹山穴，凤羽麟毛载网回。最爱岩居荆作扉，主人霞佩芰荷衣。论心吾党推狂简，握手春风待咏归。林静偶过朱鸟媚，尊阑坐进紫鱼肥。剡溪归棹馀清兴，洞口迷津不可依。
云门杂咏·其一
作者：刘宗周
朝代：明

碌碌尘寰大梦酣，幽居胜事郡城南。秦山入望迎如辇，耶水回波织似蚕。品入画图真第一，行逢仙岛恍成三。即看别业宜园去，也是陶庵与邵庵。
云门杂咏·其七
作者：刘宗周
朝代：明

转上秦峰扪碧苔，云踪缥缈怅悠哉。回风几度马蹄送，骤雨一番牛背来。处处人家残照倚，村村烟树晓凉栽。探幽更指丹山穴，凤羽麟毛载网回。
云门杂咏·其三
作者：刘宗周
朝代：明

千古名山一代狂，数寻遗事意伥伥。残碑永护风霜迹，老树新分松桧秧。若个宗门堪继钵，几番沧海又成桑。辛勤六寺今重复，只履西归是故乡。
云门杂咏·其二
作者：刘宗周
朝代：明

落日依依林杪晖，老僧相见把征衣。重来古寺传忠孝，惹得新辞和去归。市虎暗随蕉鹿换，青山长待白云飞。当时化鹤人何在，容我生还丁令威。
云门杂咏·其五
作者：刘宗周
朝代：明

老脚登临不似初，秦峰一跨七年馀。苦无灵药将颜驻，拟有哀辞待篆书。破釜赍粮君莫误，当途筑舍事诚疏。悬知天上冰壶洞，迥隔人间六月庐。
云门杂咏·其八
作者：刘宗周
朝代：明

最爱岩居荆作扉，主人霞佩芰荷衣。论心吾党推狂简，握手春风待咏归。林静偶过朱鸟媚，尊阑坐进紫鱼肥。剡溪归棹馀清兴，洞口迷津不可依。
云门杂咏·其六
作者：刘宗周
朝代：明

寂寞任公旧钓竿，千溪并作一溪寒。人横小渡看鸥没，目送危矶立鹭酸。未许风流供病叟，且传名姓带微官。竹林幽处山家好，狼藉新蔬饷午盘。
云门杂咏·其四
作者：刘宗周
朝代：明

一座山僧伴一回，薄游如卧小崔嵬。永和遗帖停云散，王氏新碑染翰开。看竹有楼随地主，乘风无阁待朋来。眼前兴废都相似，莫遣空林放酒杯。
入云门
作者：刘宗周
朝代：明

缓步通樵径，穿林挂箨冠。小寻溪磴坐，又过竹楼看。蕉鹿双心化，鱼矶一水寒。薄游从此发，前路正漫漫。
再上云门仍次前韵得八首
作者：刘宗周
朝代：明

翩然一往兴何酣，再访云门道自南。不尽溪山供野鹿，几多营窟老春蚕。风随樵径仍朝暮，病减维摩可二三。此日寄声同调去，故人今已卜茅庵。重来山月半含晖，啜罢甘泉又袒衣。草砌流莺惊暗度，松窠老鹤故迟归。禅心欲印三更寂，福地亲占五彩飞。坐久不知零露重，顿教人世洗炎威。山水情缘奈老狂，追寻古迹已伥伥。正疑丹井终埋土，直问盘松始放秧。峨鼻一峰临越绝，龙池六月挂扶桑。欣然便欲移家去，不坐并州忆故乡。日日秦山面不回，坐间公案是崔嵬。疑情未触悬崖破，撒手难移寸步开。万壑松风吹梦尽，一潭萝月送秋来。分明此事传消息，老衲将茶又举杯。此事端求信地初，此中无剩亦无馀。云门座下新拈法，老子生来误读书。家计只随筇节办，世缘都傍梵钟疏。从今莫问庐山面，身在山中已是庐。潇潇琼玉数千竿，寄隐西窗半榻寒。捞月渐看水底彻，望梅徒惜齿根酸。谁能定脚当严夜，自笑空门度宰官。一点摩尼最端的，犹烦喻烛转加盘。雨色霏微碧润苔，溪桥清兴坐悠哉。野人何事掩关去，山鸟不啼排案来。满地风光还自认，当门荆棘为谁栽。莫教衣絮行多碍，打破虚空證一回。我来几度叩禅扉，击竹拈花老衲衣。执著两边都是病，悟馀一法竟何归。略圈圆相形容似，才点些儿面目肥。不信道州先说破，劳劳此地觅皈依。
再上云门仍次前韵得八首·其一
作者：刘宗周
朝代：明

翩然一往兴何酣，再访云门道自南。不尽溪山供野鹿，几多营窟老春蚕。风随樵径仍朝暮，病减维摩可二三。此日寄声同调去，故人今已卜茅庵。
再上云门仍次前韵得八首·其七
作者：刘宗周
朝代：明

雨色霏微碧润苔，溪桥清兴坐悠哉。野人何事掩关去，山鸟不啼排案来。满地风光还自认，当门荆棘为谁栽。莫教衣絮行多碍，打破虚空證一回。
再上云门仍次前韵得八首·其三
作者：刘宗周
朝代：明

山水情缘奈老狂，追寻古迹已伥伥。正疑丹井终埋土，直问盘松始放秧。峨鼻一峰临越绝，龙池六月挂扶桑。欣然便欲移家去，不坐并州忆故乡。
再上云门仍次前韵得八首·其二
作者：刘宗周
朝代：明

重来山月半含晖，啜罢甘泉又袒衣。草砌流莺惊暗度，松窠老鹤故迟归。禅心欲印三更寂，福地亲占五彩飞。坐久不知零露重，顿教人世洗炎威。
再上云门仍次前韵得八首·其五
作者：刘宗周
朝代：明

此事端求信地初，此中无剩亦无馀。云门座下新拈法，老子生来误读书。家计只随筇节办，世缘都傍梵钟疏。从今莫问庐山面，身在山中已是庐。
再上云门仍次前韵得八首·其八
作者：刘宗周
朝代：明

我来几度叩禅扉，击竹拈花老衲衣。执著两边都是病，悟馀一法竟何归。略圈圆相形容似，才点些儿面目肥。不信道州先说破，劳劳此地觅皈依。
再上云门仍次前韵得八首·其六
作者：刘宗周
朝代：明

潇潇琼玉数千竿，寄隐西窗半榻寒。捞月渐看水底彻，望梅徒惜齿根酸。谁能定脚当严夜，自笑空门度宰官。一点摩尼最端的，犹烦喻烛转加盘。
再上云门仍次前韵得八首·其四
作者：刘宗周
朝代：明

日日秦山面不回，坐间公案是崔嵬。疑情未触悬崖破，撒手难移寸步开。万壑松风吹梦尽，一潭萝月送秋来。分明此事传消息，老衲将茶又举杯。
初访云门
作者：刘宗周
朝代：明

五云深处指瑶京，六寺名存半有僧。松顶待栖孤鹤稳，溪流时照野花明。空题御笔高秦望，谁问桃源到武陵。灯影长明风雨夜，独令终古證无生。
别云门
作者：刘宗周
朝代：明
体裁：七言绝句

百尺溪头缆竹船，溪云送别寺门前。平生最是多情处，只恐山僧似太颠。
别祝开美兼示紫眉汋儿
作者：刘宗周
朝代：明

千里或一士，百里或一圣。何来得斯语，误人如坑阱。矮夫事观场，笑啼安取正。大道不择人，有志视所竟。况负超世姿，襟期互争胜。历落风烟中，时危气逾盛。以此话昕夕，千秋良可订。行行惜分手，转发林皋兴。进修贵及时，行止则云命。各言励初心，弗复疑孔孟。巧拙虽殊方，勉之诚与敬。
即事用前韵
作者：刘宗周
朝代：明

乞恩初得理方书，自谓良医肱折馀。试把风波看幻质，岂无舟楫济亨渠。一毛尽识周身痛，二竖皆乘正气虚。端的与君投胜剂，本来无妄莫教除。咄咄深源屡罢书，一腔心事棹歌馀。天涯对酒呼明月，泽畔行吟问古渠。小决行藏应得尔，只言老病亦非虚。清时饶有孤臣泪，百转江流意未除。老去空悲三上书，自言工瑟未工馀。天将斗柄回春旦，地与河流出旧渠。世道已看图凤杳，功名先辨鼎牛虚。十年一壑仍无用，辜负君恩自废除。古人不作见遗书，万事茫茫感慨馀。舂臼灌园空朽腐，鸱夷马革等沟渠。莫言狂狷非中道，肯信须眉是子虚。行矣归休吾自老，空山蛛网挂檐除。
即事用前韵·其一
作者：刘宗周
朝代：明

乞恩初得理方书，自谓良医肱折馀。试把风波看幻质，岂无舟楫济亨渠。一毛尽识周身痛，二竖皆乘正气虚。端的与君投胜剂，本来无妄莫教除。
即事用前韵·其三
作者：刘宗周
朝代：明

老去空悲三上书，自言工瑟未工馀。天将斗柄回春旦，地与河流出旧渠。世道已看图凤杳，功名先辨鼎牛虚。十年一壑仍无用，辜负君恩自废除。
即事用前韵·其二
作者：刘宗周
朝代：明

咄咄深源屡罢书，一腔心事棹歌馀。天涯对酒呼明月，泽畔行吟问古渠。小决行藏应得尔，只言老病亦非虚。清时饶有孤臣泪，百转江流意未除。
即事用前韵·其四
作者：刘宗周
朝代：明

古人不作见遗书，万事茫茫感慨馀。舂臼灌园空朽腐，鸱夷马革等沟渠。莫言狂狷非中道，肯信须眉是子虚。行矣归休吾自老，空山蛛网挂檐除。
同洪溟上人天衢弟登秦望
作者：刘宗周
朝代：明

雨霁山光紫翠开，分明洗出小蓬莱。鸣琴一带溪流迥，绝壁千寻鸟道回。杖锡老僧飞欲到，采芝仙客定频来。不知身在天门上，犹望云霞信手推。